Ertzetik begiratzetik bete-betean murgiltzera - Bilbo - Uriola.eus\nMaite Txintxurreta Agirregabiria 2021-12-23 13:00\nLamiak UBR taldeko kideak asteburuan Sevillan jokatu den Mater Series txapelketan (Argazkiak: Universitario Bilbao Rugby)\nUniversitario Bilbao Rugby elkartearen baitan sortutako Lamiak UBR taldea 35 urtetik gorako emakumeez osatuta dago, eta asteburuan jokatu dituzte lehenengo partida ofizialak, Sevillan. Nekatuta baina pozik itzuli da taldea etxera Mater Series txapelketan parte hartu ostean.\n2018-2019 denboraldian sortu zen Lamiak UBR taldea, Universitario Bilbao Rugby elkarteko hainbat taldetan entrenatzen zuten haur eta gaztetxoen ama batzuk elkartuta. Tamalez, Covid-19aren pandemia iritsi zen ekimena martxan jarri eta gutxira, eta ia bi urteko etena izan du taldearen jardunak. Oraingo ikasturtean, baina, entrenamenduei berrekin diete, eta asteburu honetan lehenengo txapelketa ofizialean parte hartu dute, non eta Sevillan, Mairena de Aljarafe herrian jokatu den 35 urtetik gorakoen Mater Series txapelketan. 24 taldekide bertaratu dira guztira.\nTaldearen bigarren etapa honetan Irene Alonsok eta Arrate Jorgek hartu dute gidaritza. Universitario Bilbao Rugbyko senior taldeko jokalariak dira biak, eta ilusioz eta gogoz heldu zioten erronka berri honi, Jorgek azaldu duenez: “Hasieran errespetu apur bat ematen zidan. Izan ere, nik 10 urte inguruko umeak entrenatzen nituen, eta ni baino nagusiagoa zen jendea entrenatzera pasa nintzen bapatean”.\nTaldekide nagusienak 53 urte ditu, eta txapelketan batezbesteko adinik altuena izan duen taldeetako bat izan da Lamiak UBR. Ez dira, baina, beteranoak bere horretan, gehienek ez baitute jokatu gaztetan. Partaide ia guztiek oraintsu zapaldu dute lehenengoz errugbiko zelai bat, eta askok arauak ere hutsetik ikasi behar izan dituzte.\nEntrenamenduak jokalarien ezaugarrien eta aldartearen arabera antolatzen dituzte Alonsok eta Jorgek. Iraileko lehenengo entrenamenduan, esaterako, jolasak prestatu zituzten eta saio lasaia egin zuten, birusak eragindako geldialdi luzearen osteko itzulera izan baitzen. Bada, amaitzean galdetegiak pasa zizkieten entrenatzaileek jokalariei, beren sentsazioen eta iradokizunen berri izateko, eta jokalariek haiek ere estimatzen dute hori. Hala azaldu du Itsaso Larrieta erdilariak: “Inplikazio handia erakusten dute eta lan handia egiten dute Arratek eta Irenek. Neska gazte bi dira, eta denbora zein gogo asko jartzen dute guri irakasten eta prozesu osoan zehar laguntzen”.\nMater Series txapelketan Malas Madres, Camaleonas eta Khalesis taldeen aurka aritzea egokitu zaie bilbotarrei. Ez zuten garaipenik eskuratu ahal izan, baina lehenengo aldia izateko oso duinki aritu zirenaren irudipena daukate. “Hasieran oso urduri zeuden, baina zelaian sartu bezain laster hasi zen ikusten entrenatu genuen guztia. Egia esan, oso ondo egin zuten”, adierazi du entrenatzaileak, eta jokalaria ere bat dator iritzi horrekin: “Egia da ez dugula partidurik irabazi, baina aurkarientzat konplikatua izan da gure kontura puntuak lortzea. Hortaz, defentsa arloarekin oso pozik gaude. Eta erasoan ere bai, baina igarri da besteek denbora gehiago zeramatela jokatzen eta esperientzia gehiago zeukatela”.\nHain zuzen, azkenaldiko entrenamendu berezietan landutakoaren isla izan zen taldeak Sevillan egin zuen jokoa. Izan ere, ohiko jardunaz harago, teknika berri batzuk landu dituzte hitzordu horren harira. “Ahalegindu gara sorbalda sartzen apur bat, guk ez dugu plakajeekin jokatzen eta. Soilik ukitzera jokatzen dugu, eta txapelketan oratzera jokatu behar zen. Hortaz, azken asteetan ezkutuak erabili ditugu sorbaldak prestatzeko, nola sartu ikusteko… Eta, egia esan, nahiko ondo atera da. Partiduan plakaketa bikoitzak eta guzti egin zituzten”; harriduraz mintzo da Arrate Jorge.\nEdonola ere, emaitzez harago, bizi izandako esperientzia nabarmendu gura izan dute lamiek; halaxe azaldu du Larrietak: “Ilusio handiarekin joan ginen, tentsio handiarekin. Eta aukera bat izan da entrenamenduetan egiten ari ginenaz gozatzeko, errugbira jokatu eta geure artean are gehiago batzeko”. Hustuta amaitu zuten guztiek ere txapelketa, eta aste honetako entrenamenduan yoga saio bat eta guzti txertatu dute, ondo luzatu, erlaxatu eta behar bezala indarberritzeko.\nMater Series txapelketaren baitan beste bi topaketa izango dira ikasturte honetan. Sevillako egonalditik gustura itzuli direnez, eta data aldetik ondo ote datorkien aztertu ostean, ziurrenik hitzordu horietara ere animatuko direla aurreratu digute txuri-gorriek.\nLagunarteko giroa nagusi\nErrugbiaz sarri esaten da kiroltasun handiko diziplina dela eta giro ona egon ohi dela taldekideen artean nahiz aurkariekin. Horixe da Lamiak UBR-ren kasua. Adibide gisa, azken bi jaizubietan ea entrenatu zezaketen galdetu zieten jokalariek entrenatzaileei, baita hala egin ere, azkenengoan txingorraren azpian eta guzti. Arrate Jorgek dioen bezala, “gustura ez baleude, ez luke halakorik eskatuko”.\nBestalde, Sevillan hirugarren denbora deritzona ezagutu ahal izan dute lamiek. Itsaso Larrietaren hitzak datoz jarraian: “Hor, alde batera uzten da zelaian gertatu ahal izan den guztia, tirabira txiki guztiak… Giro ona baino ez dago, jendea hurbiltzen zaizu eta jan-edana eskaintzen dizu, partiduari buruz hitz egiten da…”.\nGiro on horixe da bere garaian Larrieta Lamiak taldearekin bat egiteko erabakia hartzera eraman zuten arrazoietako bat. 39 urte zituela hasi zen, honela: “Nire semeak 12 urte ditu orain. Bada, errugbian hasi zenean, entrenatzen ikusten nuen, eta nik ez neukan ideiarik ere errugbiaz, baina inbidia pasatzen nuen. Entrenamenduak oso dibertigarriak ziren. Eta gogoan dut irail batean, 2018an edo, ama bat hurbildu zela esanez amekin osatutako talde bat jarri nahi zutela martxan. Esan zuen arratsalde batean hasiko zirela entrenatzen, eta bertaratu nintzen. Probatu nuen eta pilo bat gustatu zitzaidan. Geroztik, uste dut hiruzpalau egunetan baino ez dudala kale egin”. Gainera, nabarmendu du "edonorentzako tokia" duen kirola dela errugbia, eta "oso inklusiboa", zelaian bakoitzak bere kokalekua eta rola izaten baititu. Hala, orotariko ezaugarriak dituzten jokalariak dira ongietorriak.\nAstelehenetan egiten dituzte errugbi entrenamenduak, 18:00etatik 19:30era Errekaldeko El Fango kiroldegian. Horrez gain, baina, astean zehar pesak eta gimnasioko lanak ere egiten dituzte askok. Bada, norbaitek probatzeko gogoa izanez gero, bertaratu eta proba egiteko deia egin dute taldekideek. Bestela, Instagram bidez (@lamiakubr edo @unibilbaorugby) ere jar daiteke Lamiak UBR-rekin harremanetan. “Probatzera etorri diren gehienak geratu dira”, azpimarratu du Larrietak.


Nola zaindu kaluak nire txakurraren ukondoetan | Txakurren Mundua\nNola zaindu kaluak nire txakurraren ukondoetan\nGizakiak artoak eta kaloak izaten ditu, oso gogaikarriak direnak. Zoritxarrez, gure txakurrek ere izan ditzakete eta, hasieran arazo larririk sortzen ez duten arren, bai komenigarria da horiek berrikusten joatea noizbehinka. Horrela, bere egoerak okerrera egiten duela ikusten badugu, ahalik eta azkarren jardun dezakegu.\nHori dela eta, Mundo Perros-en azalduko dugu nola zaindu kaluak nire txakurraren ukondoetan. Ez galdu.\nArtoak txakurrengan, izan ditzakegunak bezala, eremu jakin bat etengabe presionatuta dagoenean agertzen dira. Pelutsaren gehiegizko pisuagatik, edo oso gogorrak diren gainazalen aurka igurtzi egiten duelako, hala nola lurra. Txakurraren ukondoetan agertzen direnean ondoeza handia izaten du, batez ere lorategian eguzkia hartzea edo parkean jolastea gustatzen zaion animalia bada.\nHasieran aipatu dugun moduan, normalean ez dute arazo larririk sortzen, baina zenbait kasutan odoljarioak eta infekzioak eragiten dituzten zauriak bihur daitezke hori albaitari batek tratatu behar du.\nUkondoak zaindu eta prebenitzeko / tratatzeko, egin dezakeguna gel txiki bat zabaltzea da. Aloe vera, naturala, zuzenean landaretik aterata. Eremua hidratatuta mantenduko du eta mikrobio posibleetatik babestuko du. Inolaz ere ez diogu gizakientzako sendagaiak edo kremak eman behar, berarentzat toxikoak izan daitezkeelako. Zalantzarik izanez gero, beti kontsultatuko dugu profesional batekin.\nHala ere, ez du tratamendurik funtzionatuko txakurra oinarritzen den gainazala hobetzen ez badugu. Adibidez, Denbora gehiago igarotzen duzun tokian koltxoneta jar dezakegu edo etxea belarra dagoen tokian jar dezakegu. Zenbat eta marruskadura gutxiago egon gainazal gogorrekin, orduan eta hobea izango da pelutuko ukondoetan.\nEta zuk, nola zaindu zure lagunaren ukondoak? 🙂\nArtikuluaren bide osoa: Txakurren mundua » Txakur orokorrak » Bitxikeriak » Nola zaindu kaluak nire txakurraren ukondoetan\nTxakurren hizkuntza: lasaitasun seinaleak\nChihuahuas-en inguruko 10 bitxikeria


Grupos de Jesús – Urteko 17. igandea – B (Joan 6,1-15) - Grupos de Jesús -\nBenetan aberatsa da kontakizunaren edukia. Bere ohiturari jarraiki, Joanen ebanjelioak ez dio deitzen «miraria», baizik «seinalea». Horrenbestez, kontatzen diren egintza hutsekin ez gelditzeko esan nahi digu, baizik eta fedeaz esanahi sakon baten bila jarduteko.\nJesus dago pasadizoaren erdigunean. Inork ez dio eskatu ezer egiteko. Berak sumatu du jende hura goseak, eta jaten eman beharra planteatu du. Harrigarria da ikustea, Jesus ez dela arduratzen jendeari Jainkoaren Berri Ona emateaz bakarrik, baizik eta bere seme-alaben goseak ere kezkarazten duela.\nNola elikatu, ordea, landa zabalean jendetza handi hura? Ikasleei ez zaie etorri inolako aterabiderik. Felipek dio, ezin dela pentsatu ere egin guztientzat ogia erostea, ez baitute dirurik. Andresek uste du, partekatu litekeela eskura dutena, baina mutiko batek bakarrik ekarri ditu bost ogi eta arrain-pare bat. Zer da hori hainbeste jenderentzat?\nJesusentzat, aski da. Gazte horrek, izenik eta aurpegirik gabeko horrek, ahalbidetuko du ezina dirudiena. Eskura duena partekatzeko duen jarrera izan da jende hari guztiari jaten emateko bidea. Jesusek egingo du gainerako guztia. Gaztearen ogiak eskuetan hartu, Jainkoari eskerrak eman eta guztien artean «banatzen» hasi da.\nZoragarria da eszena. Egundoko jendetza, landako belar berdean eseria, doako otordua partekatzen, udaberriko egun batean. Ez da aberatsen jai-otordua. Ez da ardorik, ez haragirik. Aintzira inguruan bizi den jendearen janari xumea da: garagar-ogia eta arrain gazitua. Anai-arreba arteko otordua, Jesusek guztiei emana, gazte baten keinu eskuzabal bati esker.\nOtordu partekatu hau sinbolo erakargarria izan zen lehen kristauentzat, gizadi berri eta anai-arreba arteko bat eraikitzeko Jesusengandik jaiotako elkartearen sinbolo. Aldi berean, Jaunaren egunean ospatu ohi zuten eukaristia iradokitzen zien, hau da, Jesusen, Jainkoagandik etorritako Ogi bizi haren, espirituaz eta indarraz elikatzeko ospatu ohi zuten eukaristia.\nBaina ez ziren ahaztu sekula gazte haren keinuaz. Munduan gosea badago, ez da janaria eskas delako, baizik eta solidaritatea delako eskas. Bada guztientzako ogirik; partekatzeko eskuzabaltasuna da falta dena. Munduaren joan-etorria gizatasun gabeko botere ekonomiko baten esku utzi dugu, beldurra ematen digu eskura duguna partekatzea, eta jendea goseak hiltzen ari da gure egoismo irrazionala dela medio.


HAU NEKIE! – Kontu Lepo\n2017-11-08 / KakaLerdue / 4 Iritzi\nBehobia-San Sebastianeko antolatzaileen mezua.\nNekatuta gaude gizarte kapitalistan bizi garela esateaz. Nekatuta, ez dugulako gure bizitzen gaineko burujabetzarik. Nekatuta gaude gu eta gure ingurukoak behin eta berriz engainatuak direla ikusteaz. Nekatuta egongo dira lanean orduak sartzen dituztenak. Eta nekatuak egongo dira igandean Behobian parte hartuko duten guztiak. (Ze nezesidade?)\nHorrenbeste korrika egitearena gaixotasun bihurtzen ari da gure herrian. Urteak dira zenbait ikerketa burgesek langileek jarduera fisikoa eginez gero euren produktibitatea igotzen zutela egiaztatu zutela. Zortzi orduko lanaldiaren ondoren, ordubeteko korrikalditxoa eta indarberrituta. Esan liteke asteburuaren eta oporren funtzio bera duela, beraz. Eta, gure osasungileek nola ez zuten ba gaixotasun hau bultzatzeaz gain gure aisia merkaturako esparru gisa aprobetxatuko?\n“Running” deituriko fenomenoa ez da kasualitatea argi ikusten denez. Osasunaren izenean ikaragarrizko merkatua zabaldu dute Nike bezalako enpresek (zapatilen salmenta bikoiztu egin zen 2009-2013 urteen artean nahiz eta prezioa ere asko igo) edota edari bereziak saltzen dizkiguten enpresek. Baita aste honetarako Behobia-San Sebastian lasterketa prestatzen duen enpresak ere. Lasterketa popularra deitzen diote 20 kilometroko ibilbide bati, parte hartzen dutenek auto-superazioaren izenean euren buruei direnak eta ez direnak eskatzen dizkieten bitartean metara iritsi daitezen. Zentzugabekeria hutsa, jarduera fisiko osasuntsuaren izenean. Ideal batzuk jartzen dizkigute, sanoak, gainera. Kaka zaharra! Ideal horiei erantzun ezinda urte osoko lana betetzera behartzen dute euren burua 30.000 lagunek Behobia dela eta ez dela. Parte hartzea 45 euro ordainduta, atera kalkuluak eta gehitu babesleek jarriko dutena. (Earra negoziyue!)\nGainera, urtero egon ohi da jarduera hori askorentzat basakeria hutsa dela erakusten digun ez-beharren bat gutxienez. Azken hamabost urteetan lau hildako izan dira lasterketa honetan bertan (San Ferminetan bi, urte bakoitzean zortzina entzierro eginda ere), baina ez dugu onartzen gure buruaren aurkako lehia konstante bat dela, gorputzaren mugak gainditzera behartzen gaituen eta bizitzako esparru garrantzitsuagoak ere alboratzera garamatzan kapritxo bat.\nBaina azpeitiarrok gustura irtengo gara Azkoitia aldera Forum Sport berriaren ondotik lasterka, bertan erositako arropa berrienekin (200 euron bueltan zapatillakin), pultsometroa ongi kokatuta eta pausu kopurua eta abar kontatuko dizkigun kronometroa (bota beste 200 bat euro) martxan jarrita.\nTxorradak utzi ta has gaitezen gozamen hutseatik nekatzen.\nBekelen katekesiseko lagun bat\n2017-11-13 at 9:53\nAdos nao testuakin. Aurreko baten hirugarrenez behobia itea zijon lagun batekin eztabaidan aittu nintzan, justo gai honen ingurun. Beak etzun ulertzen Behobia zerbait negatibo bezela nola ikustenun, ta nik testune azaltzeian puntu batzuk komentatze nizkion. Beak, merkantilizazioa ta argi ikusten zitun arren (laister bidegorrin korrika iteko pagau in barkoa!), esatezian bazeola jendea behobian harira 20 kg jetsitakoa gure ingurun, ta beste askok aitziki oi dala ta jarraitzeuela jarduera fisikoa iten adin batetik aurrea.\nNik behobia dala-ta korrika in izanak jende askoi (batzuk palmau e indue ondo aipaezun moun testun, oseake kalte in dion jendea daola re argi dao) onura haundik ekarri dizkion arren, arazoa pertsona horrek zeatik korrika itenzun dala esatenion: hau da, nere ustez ezta gauza iuala behobia jarduera fisiko itten gustoa ibiltze zealako mugarri moun aukeratzea ta korritzea, edo behobia helburu hartuta hastea entrenatzen eta kosta ala kosta lasterketa hori korritu. Behobia korritu edo ez, lehenengo pertsonak beti segikou (gehio edo gutxio) JF iten, ta behobia pasatzeanen biziketan ibilikoa, mendia jungoa, korrika itea jungoa eo pelotan ibilikoa launekin. Bigarrenak, aldiz, aitzikia (Behobia) galtzen dunen, seguraski utzi ingo dio korrika iteai.\nTa kapitalak osasunan bandera geroz ta gehio saltzeko erabiltzeun hontan, flipantea iruitzezait ze mailata aiatzen ai gean, bidegorritatik kanpo re. Exeita denbora luzez eoteak ditun efekto negatibo pila demostrau izana aprobetxauz, gaur egun ofizinako lanetako alturan regulablek dien mahai pila saltzen hasi die, ofizinako lana zutik in ahal izateko, eta osasunantzat hain kaltegarria izan ez dadin. Noski, 8 orduz ofizinan sartuta eon behar izatea bea ez due momentu baten e zalantzan jartzen.\nBukatzeko, “Contra el running” liburue argitarau zuen oindala urte bete eo, ta irakurri ezteten arren, interneten liburu horren analisi/laburpen pikantek daude, perspektiba pixkaten irakutzekok. Interesatzezaionantzat http://www.playgroundmag.net/sports/abajo-running-viva-correr_0_1850214995.html .\nRaul Mtnez de Santos Gorostiaga\nOso interesgarriak artikuluak eta iritziak bera ere bai. Aupa IVEF\nGORA ETA BEHERA (242) – Kirol Skalaria edo nola dantzatu Skalariak eta kirola gorrotatu – Arrosa\nKirol Skalaria edo Skalariak-ekin nola dantzatu eta kirola gorrotatu (2017-11-20) – Irola Irratia | 107.5 FM | 30 URTE ETENIK GABE!\nUtzi erantzuna Bekelen katekesiseko lagun bat(r)i Utzi erantzuna


Non daude Alba eta Urkixo?\nXabier Mikel Errekondo|2014/08/16 Eguneratua:\nFernando Botanz, XX. mende hasieran bizi den bildumagilea\nJonebati ZABALA|2014/08/16 Eguneratua:\nXIX. mende bukaerako eta XX. mende hasierako piezak biltzea da Fernando Botanzen zaletasuna, baina afizioa baino «pasioa» dela dio berak. Izan ere, garai hartako objektuen artean bizi da, horrela, orduko «edertasuna» gogoratzen saiatzen da San Telmo eta Balentziaga museoei ere hainbat donazio egin dizkien bildumagilea.\nJoxe Gabirondo segalari ohia haur eta gaztetxoekin aritzen da sega ikastaroak emanez Gaztelun\nAimar ESNAOLA CUESTA|2014/08/16 Eguneratua:\nHerri kirolek Euskal Herrian sustrai handia dute eta esan daiteke denok ezagutzen ditugula gehiago edo gutxiago. Hala ere, ezagutza eta praktika askotan ez datoz bat, eta, hala, gaztetxoak askok gehiago aritzen dira futbolean edo frontoian. Segak, ordea, badu bere txokoa Tolosaldean.\nEskoziar eratik euskal erara\nRamon Sola|2014/08/09 Eguneratua:\nJoxean Agirre|2014/08/09 Eguneratua:\nAsaken, bere burua antolatzeko ahalmenean sinesten duen kooperatiba\nJonebati ZABALA|2014/08/09 Eguneratua:\nPrekarietatetik eta enpresa eredu tradizionaletik alde egin nahian sortu zen Asaken. Kooperatibismoa alternatiba modura hartuta, autoantolaketaren aldeko apustua egin dute, eta ohiko enpresa eredutik aparte dabiltza. Sokak dituzte lan tresna, eta lan bertikaletan berezitu dira, IRATA nazioarteko ziurtagiriaren bermea jasota.\nOihana Llorente Arretxea|2014/08/09 Eguneratua:\nMusika du gudu-zelai eta badira hamabost urte Bad Sound System zigilupean batailan dagoela. Musikazale amorratuak paradisua aurkitu zuen haserretuen soinu banda den reaggearekin. Entxufea eta baflea nahikoa ditu giroa zabaltzeko, eta taberna zokoan ala txalupan aritzen da kontzertuetan, bai eta Manu Chaoren ondoan ere.\nIosu Imanol Unanue|2014/08/09 Eguneratua:\nIñaki Altuna|2014/08/02 Eguneratua:\nOrria 144/ 152


SOS deia • ZUZEU\nSOS deia –\nMarisa Barrenak Durangon.\n«Euskara ikasten ari diren 60 lagunetik gora bikote bila»\nBerri hau irakurri eta harritu egin daiteke edonor, baina egia da, antza. Sare sozialetan jarri du SOS hori http://mintzanet.net/ erabiltzale izan nahi duen eta laguntzaile bila dabilen batek.\nHariari tiraka hasi eta beste hau ere aurkitu dut sarean «Euskaldun gehiagok Mintzanet-en parte hartuko balute, urtebeteren buruan milaka euskaldun berrik lotsa kendu eta euskaraz bizitzeko soltura izango lukete». Dylan izeneko gazte ingeles euskaldun berriak idatzi du.\nMintzanet bidelaria eta bidelaguna da Dylan:\nMintzanet proiektuari buruzko beste hainbat aipamen ageri dira baina niri, neure esperientziatik abiatuta, bi hauek egin zaizkit deigarrienak eta aipagarrienak.\nDylanekin bat nator. Mintzanet euskara ikasten ari direnentzako makulu paregabea iruditzen zait. Lotsa kentzeko aproposa. Naturaltasuna lortzeko egokia.\nEuskara ikasten ari direnak bikote bila edo bikotearen zain egotea ostera, praktikatu ezinda, kezkatzekoa benetan.\nEuskaldunok borondate handia dugun fama itzela daukagu eta horrela agertzen dugu sarri askotan. Mobilizazioak antolatzeko gaitasunean gutxik hartzen digu aurrea. J.L.Lizundiak esaten duen bezala, prozesioetara joaten zaletasun itzela dugu. Eguneko konpromisoa ostera, zailagoa suertatzen zaigulakoan nago.\nEz nadin pesimista jarri, ordea. Oraintsu Jon Sarasuari entzun nion gure hizkuntzak minbizia pairatzen duela. Tratamendua behar duela. Mintzanet botika ona izan daitekeelakoan nago gaixotasunari aurre egiteko.\nEgia esan, erabiltzailea naizen aldetik, esan dezaket Mintzanet tresna edo baliabide itzela iruditzen zaidala hizkuntza praktikatzeko.\nEuskara erraztasunez hitz egiten dugunontzat astean ordu erdiko trukean: jende berria ezagutu, lagunak egin, bitarteko berrietan trebatu.\nEuskara ikasten ari direnentzako berriz, aukera ona, doako zerbitzu paregabea.\nEuskarari putz egiteko era asko daude, horietako bat http://mintzanet.net/ duzu. Sartu orrian, jaso informazioa eta eman izena. Bota flotagailua SOS deia luzatzen ari direnei.


Yannick Bellon zinemagileari buruzko argitalpena eta atzera begirakoa aurkeztu ditu Filmategiak\nEgilea Erredakzioa|2019-10-03T13:28:32+02:003 urria, 2019|\nEuskadiko Filmategiak Yannick Bellon zinemagile biarriztarrari buruzko argitalpena eta atzera begirakoa aurkeztu ditu. Zikloa urritik abendura izango da Tabakaleran eta Bilboko Arte Ederren Museoan, eta Liburua salgai dago jada liburu?dendetan eta erakundearen webgunean, 19€-an.\nUrtez urteko programazio egonkorra jarri zuen martxa 2015ean Euskadiko Filmategiak, eta ordutik irmo eutsi dio ikasturte hasieran zinemagile bati buruzko atzera begirako bat eskaintzeko asmoari: Victor Erice, Juanma Bajo Ulloa, Daniel Calparsoro eta Helena Taberna izan dira orain arteko protagonistak. Yannick Bellon izango da 2019ko urritik abendura omenduko duten zinemagilea.\nBiarritzen jaioa, XX. mendean Euskal Herrian jaiotako zinemagileen artean ibilbide garrantzitsuena izandako autorea da Bellon, eta aurreneko aldiz izango da aukera bere lanak gurean ikusteko. Bestalde, zinemagileari buruz argitaratuko den liburuak ere hutsune historiografiko nabarmen bat beteko du, Frantzian bertan ere ez baitago zuzendari Lapurtarrari buruzko monografia bakar bat ere.\nDenise Bellon joan den mendeko argazkilari eta magistratu konprometituaren alaba da Yannick Bellon, eta mugimendu surrealistatik edan zuen txikitatik. Euskal Herrian eman zituen haurtzaroa eta nerabezaroaren zati bat, eta ospe handiko sortzaile izan zen Loleh ahizparekin egin zuen lan urte askoz. Yannick Bellonek muntaketa? eta zuzendaritza?lanak egin ditu zineman eta telebistan, film labur zein luzeak, beti haize kontra egindakoak. Zuhur eta, aldi berean, goxo tratatu ditu bere filmetako pertsonaiak, eta, mendetasuna arbuiatzearekin batera, beren duintasuna berreskuratzea dute beti azken helburu. Bellonengan, hala, oso nabarmena da humanismoarekiko eta, beraz, feminismoarekiko konpromisoa, eta zantzu poetiko eta musikal ikusgarria ematen die horrek bere filmei.\nD’où vient cet air lointain? (2018) da Yannick Bellonen azken filma, eta, hala, esan genezake frantziar zinemako ibilbiderik luzeena izan duen zinemagilea dela. Duela 70 urte, 1948an, Veneziako Zinemaldia irabazi zuen Goémons bere lehenengo film dokumental laburrari esker, eta 1974an Zilarrezko maskorra irabazi zuen Donostiako Zinemaldian, La femme de Jean filmari esker.\nHalaber, Éric Le Royk idatziko du autoreari buruzko monografia. Frantziako CNC Zinema eta Irudi Bizidunen Zentro Nazionaleko Bildumetarako Sarbide, Balorizazio eta Aberaste Zerbitzuko burua da, eta horrez gain, FIAF Film Artxibategien Nazioarteko Federazioko presidente izan zen sei urtez, Frantziako Zinematekan lan egiteaz gainera. Zinema frantsesari eta zinemateken historiari buruzko artikulu ugari idatzi ditu, eta Frantziako zinemari eta argazkigintzari buruzko lan kolektiboak zuzendu. Aipagarriak dira, esaterako, Denise Bellon — Yannick Bellonen ama— argazkilariari buruz egin dituen lanak.\nUrriaren 4an abiatuko da\nZikloa urriaren 4an abiatuko da Gipuzkoako hiriburuan eta urriaren 5ean Bilbon. Lehendabiziko emanaldia bikoitza izango da: 19:00etan, Eric Le Roy?k (liburuaren egilea) eta Luisa Etxenikek (liburuaren itzultzailea) mahai-inguru batean parte hartuko dute, Joxean Fernandezek (Euskadiko Filmategiko zuzendaria) moderatuta; 20:00etan, berriz, zinemagileak zuzendutako lehendabiziko film luzea- Quelque part quelqu’un– proiektatuko dute. Mahai?ingururako sarrera doan izango da, aretoa bete arte. Ondorengo proiekziorako sarrera, aldiz, ohiko saltokietan egongo da salgai.\nKontsulta ezazu hemen Tabakalera eta Bilboko Arte Ederretako Museoan egingo diren emanaldien egutegia.


CB 58-83 Guide Roller hornitzaileak eta fabrikatzaileak - Txinako fabrika - LIG Itsas Makineria\nCB 58-83 Guide RollerCB*58-83 fairlead arrabola amarratzeko sokaren norabidea gidatzeko aplikagarria da. Bere arrabolaren diametroa 100 mm eta 450 mm bitartekoa da. CB58-83 arrabolaren materiala altzairua edo burdina izan daiteke. Altzairuzko alanbre, kalamu alanbre eta zuntz sintetikoko alanbre egokiak dira CB * 58-83 arrabol estandarra egiteko. Hiru hari mota horien artean, altzairuzko hariak du haustura-karga balio handiena.\nCB*58-83 arrabola ainguratzeko soka gidatzeko aplikagarria danorabidea. Bere arrabolaren diametroa 100 mm eta 450 mm bitartekoa da. CB58-83 arrabolaren materiala altzairua edo burdina izan daiteke. Altzairuzko alanbrea, kalamu alanbrea eta zuntz sintetikoa CB * 58-83 arrabol estandarrarako egokiak dira. Hiru alanbre mota horien artean, altzairuzko hariak du haustura-karga balio handiena.\nCB * 58-83 arrabola konbinatu daiteke taldeetan erabiltzeko. JIS F 2014-1987 CB * 58-83 gida arrabolek jasaten dute. Hainbat arrabol mota eskain ditzakegu. Zuk badaGure gidarietan interesatzen bazaizu, jar zaitez gurekin harremanetan.\nEredu mota: CB * 58-83 Guide Roller\nMateriala: altzairu urtua/burdina\nArrabolaren diametroa: 100mm ~ 450mm\nPisua: 9,4 kg ~ 462,0 kg\nCB*58-83 Gida Arrabolaren marrazkia:\nMax. Kable aplikagarriaren diametroa\nAltzairua (GB1102) Esfortzuaren luzera 1520N/mm²\nZuntz Sintetikoko Soka\nHot Tags: CB 58-83 Guide Roller, Txina, fabrikatzaileak, hornitzaileak, fabrika, Txinan egindakoa, aurreratua, kalitate handikoa, erosi, kalitatea, prezioa, prezioen zerrenda, aurrekontua\nCB 58-83 gida arrabol\ncb 58 arrabola


Doktrina, eskolan bertan - Ahotsak.eus\nDoktrina, eskolan bertan
Eskolan ikasten zuten doktrina ere. Egun bakoitzean zer egiten zuten. Aritmetika, Espainiako historia eta doktrina; euskaraz eta erdaraz, biak. Apaizak agertzen ziren noizean behin, lezioa hartzera. Erdara ikasi zuten.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan MAR-007-009 kodeko bideoa nahi duzula aipatzea: ahotsak@ahotsak.eus\nEskolan ikasten zuten doktrina ere. Egun bakoitzean zer egiten zuten. Aritmetika, Espainiako historia eta doktrina; euskaraz eta erdaraz, biak. Apaizak agertzen ziren noizean behin, lezioa hartzera. Erdara ikasi zuten.\nGaia(k): Ohiturak eta bizimodua » Erlijioa » Elizarekin lotutako pertsonak , Ohiturak eta bizimodua » Hezkuntza » Eskola , Ohiturak eta bizimodua » Erlijioa » Eliza giroko ospakizunak\n- Eta eskolan eskolako kontuek bakarrik edo dotriñe-ta be bai?\n- Dotriñi be bai. Leziñoie, lelengo bi eukitten genduzen. Bueno astelenin ba, iguel arimetika ta ba beste bat. Bi: arimetika ta ba. Historia, “historia de España” be ikasten gendun. Ta bi, bakotxin, bi. Eta gero dotreñi gaiñera. Ta dotriñi be kartilli be, euskeraz ta erderaz bixek. Ta gero abadik etorten zin lantzin behin preguntetan- ta, baiña hantxe ikesten gendun dotriñi be. Bai.\n- Baia dotriñie, abadiegaz ?\n- Ez, ez. Abadik etortzen zin, pasiuen ta lantzin behin. Ta ba, etorten zin, pregunta batzuk eittera- ta baina ostantzin, ez. Bertan kartillak, kartillak emoten zittuen.\n- Ta handixik…\n- Ta handixeik ikesi.\n- Ze,maistrie be erdaldune bazan, dotriñi be erderaz.\n- Bai, bai, bai, bixeta. Erderaz gitxia ikesten gendun. Ta euskerazkue, bai ba guk hantxe ikesi gendun pixkat genkixena euskeraz ta erderioi, eskolan.\nOrdiziako eskolan hasi eta ama gaixotu zitzaion\nEskolan Doña Eufemiarekin\nUberako eskolan gaztelaniaz\nAndra Marin monagilo\nBertso eskolen bilakaera


Soropil berria izango du Larrabetzuko futbol zelaiak datorren denboraldian - Deia\nSoropil berria izango du Larrabetzuko futbol zelaiak datorren denboraldian\nUdalak eta aldatuko duen enpresak salneurriaren %60ko beherapena hitzartu egin dute\noier pérez / larrabetzu 28.07.2020 | 00:08\nDatorren astean aurrikusten da bukatzea soropilaren aldaketa lanak. Argazkia: L. U.\nDatorren astean aurrikusten da bukatzea soropilaren aldaketa lanak.\nAzken asteetan kirol mundua oso aktibo mantentzen ari da arlo desberdinetan; batez ere zenbait disziplinatako aktibitatearen berreskuratzearekin eta datorren urteko denboraldien planintzak direla eta ez direla. Futbol bizkaitarraren kasuan, taldeek ez dakite oraindik modu ofizialean noiz hasiko den lehiaketa, nahiz eta ahoz ahoko data batzuk kasu askotan entzun diren. Hala ere, Larrabetzuko Uritarrak Kirol Elkarteko jokalariek jakin badakite 2020-2021 denboraldirako oso abantaila handiak izango dituztela etxeko norgahiagokoetan, izan ere, azken asteetan Errebale futbol zelaiko soropila aldatzeko lanetan ari dira. Antza, 2014 urtean ezarri zen belar artifizialak zenbait arazo izan zituen sei urtetan zehar bertan izandako aktibitate nabarmenaren ondorioz, izan ere, nagusien eta oinarrizko futbolaren artean, asko dira Uritarrak elkarteak dituen taldeak eta, horrenbestez, asteburu guztietan bertan jokatzen diren futbol partida jendetsuak, kontuan izanda gainerako egoera klimatikoak. "Iaz antzeman zen arazoak zeudela futbol-zelaiko soropil artifizialean. Gaitz horiek lurraren egonkortasunari eragiten zioten eta arriskutsua zen bertan jokatzen zuten pertsonentzako", azaldu zuten Larrabetzuko Udaletik.\nEgoera honen aurrean, eta futbolarien eta, orokorrean, kirol-gune hau erabiltzen duen jende guztiaren osasuna eta zerbitzuaren kalitatea bermatzeko asmotan, herriko gobernua 2014ean soropila aldatu zuen enpresarekin harremanetan jarri zen arazo honen konponbidea aurkitzeko asmotan. Behin entitatearekin kontaktua ezarrita, enpresak bere errua aitortu zuen kontu honen inguruan, izan ere, Udalak azaldutakoaren arabera, fabrikazio eta material akatsak izan ziren duela sei urte belar artifiziala aldatu zuten unean eta, denboraren igaro tzeaz, kalte hauek islatu egin dira, erabiltzaileentzako arrisku bat suposatuta. Egoera ezagutua, Udalak bi aukera proposatu zizkion enpresari; batetik kontua auzitegietara eramatea eta, bestetik eta egoera hau ekiditeko intentzioarekin, akordio bat hitzartzea. Bigarren bide honetatik ekitea erabaki zuten bi aldeek eta, horreatik, hurrengo akordioa xedatu zuten; enpresak Errebaleko soropil artifiziala udaldi honetan zehar aldatu behar izan du, 2014ean ezarritakoak izandako arazoak konpondu ahal izateko eta, gainera, kalitate eta maila hobea daukan belar mota bat ezarrita. Beste alde batetik, arlo ekonomikoari begira, 51.000 euroko aurrkontua suposatuko du lan berri hauen exekuzioak, guztira, %60ko beherapena suposatuta orain dela sei urte egindako lanen aurrekontuaren alboan. Horrenbestez, Uritarrak Kirol Taldeak bere kolore oskarbia Bizkaiako futbolaren tontorra den kategoriatik arrotasunez eramateko plaza ezinhobea izango da Errebale futbol zelaia.\nArazoak. Larrabetzuko Udalak azaldutakoaren arabera, 2014an egindako soropil aldaketan izandako fabrikazio eta material arazoen emaitza izan dira gaur egungo arazoak. Hauek ezagutua, Udalak hauek ebazteko tramiteak hasi zituen erabiltzaileen osasuna bermatu ahal izateko.\nAkordioa. Behin enpresa eta Udala elkartuta, negoziazioko bi aldeek belarra aldatzearen inguruko akordioa hitzartu zuten. Honen arabera, udaldi honetan aldatu behar izan da soropila, kalitate hobea daukan batengatik ordezkatuta eta, beste alde batetik, %60ko beherapena izango luke, 51.000 euroko aurrekontua bideratuta guztira.\nLarrabetzuko oroimenaren topagunea.


Kontzertu eta jaialdiak: Ez zaitzatela engainatu sarrerak erosterakoan! - kontsumoBIDE - BLOGA\nKontzertu eta jaialdiak: Ez zaitzatela engainatu sarrerak erosterakoan!\nAzkena Rock Festival eta BBK Live uda garaian jendearengan ikusmin handia pizten duten musika-ikuskizunetako batzuk dira. Oraindik sarrerarik erosi ez baduzu edo beste musika-jaialdi edo kontzerturen batera joatea pentsatu baduzu, adi ibili sarrerak erosteko webgunea aukeratzerakoan. Presiopean jarduten baduzu edo letra xehea irakurri gabe, ezustekoren bat hartu dezakezu azken prezioan.\nEz da berria webgune baten kontra erreklamazioak aurkeztea espero dena baino gehiago kobratu dutelako. Izan ere, zenbait transakziok poliziarenean salaketa bat jarrita bukatzen dute ustezko iruzurra egiteagatik. Ezustekorik ez izateko, onena da sarrerak antolakuntzak iragartzen dituen kanal ofizialetan erostea, eta aurrez, erreserba gisa, ikuskizunaren behin betiko prezioa, eguna, ordua eta tokia egiaztatu aurretik, ez ezer ordaintzea.\nBaina, hala ere sarrerak erosteko kanal ez ofizial bat hautatzen baduzu, hemen gomendio batzuk.\nErosten hasi aurretik\nEgiaztatu zer webgune mota den: ikusi sarrerak zuzenean saltzen dituen edo sarrerak saldu eta erosi nahi dituzten partikularren arteko trukerako plataforma bat den. Azken kasu horretan, arazoren bat sortuz gero, webguneak bere erantzukizuna mugatzeko aukera du.\nBegiratu enpresaren datuak ageri diren: webgunean enpresaren helbideak azaldu behar du. Espainian ordezkaritzarik ez badu edo EBko kide ez den herrialde batean kokaturik badago, hala nola Suitzan, arazo gehiago izan ditzakezu erreklamazioak egiteko garaian.\nIrakurri baldintza orokorrak:\nInformatu sarrerak baliogabetu edo alda ditzakezun.\nJakin enpresak salmenta-baldintzak aldatzeko eskubiderik baduen; esate baterako, kontzerturako hautatu duzun jarlekua aldatzeko.\nArreta berezia jarri desadostasunetarako zer legeria aplikatuko den eta zer auzitegitara jo behar duzun jakiteari, konpainia auzitara eraman nahi baduzu ere. Urrutiko herrialdeak ageri badira, esate baterako AEBtako Deleware estatua, pentsatu bi aldiz erosi aurretik.\nErosten ari zaren bitartean\nEz zaitzatela behartu. Ez egin jaramonik sarrerarik gabe geratzeko arriskua duzula dioten mezuei. Honelako esaldiekin: “sarrerak agortzear daude”, “sarreren % 1 baino gutxiago geratzen da”, “eskaria handia da” edo “sarrerak erosteko ilaran zaude” erosketa pentsatu gabe egitea nahi dute. Atzerako kontaketa ere izan dezake web-orrialdeak, une horretan erosketa egiten ez baduzu erreserba galduko duzula ziurtatzen dizuna. Ez iezaiozu kasurik egin.\nJarri arreta prezioari: egiaztatu azken prezioa ageri dela. Kopuru bat ageri bada subtotal gisa, eta, horretaz gain, “gehi erreserba, bidalketa eta BEZa” jartzen badu, jakitun izan azken kopurua nabarmen igoko zaizula. Ezustea areagotu egingo zaizu sarrerak bidali eta irakurtzen duzunean benetako prezio ofiziala zuk ordaindu duzuna baino dezente gutxiago zela.\nEz sartu zure txartelaren daturik azken preziorik ez badakizu. Informazioa sartu eta jarraituri ematen badiozu, zure kontuan kargatuko dizute eta ezingo duzu atzera egin.\nErosketa bukatzen duzunean\nArazorik baduzu, aurkeztu erreklamazio bat.


Concepción Ornosa, Madrilgo Complutense Unibertsitateko irakaslea, erleetan aditua: "Beharrezko diren neurriak hartzen badira, erleek ez dute zertan desagertu" | Aldizkaria | EROSKI CONSUMER\nConcepción Ornosa, Madrilgo Complutense Unibertsitateko irakaslea, erleetan aditua: "Beharrezko diren neurriak hartzen badira, erleek ez dute zertan desagertu"\nMundu guztiko ikerketa zientifikoek esaten dute erruz gutxitu dela eztia egiten duten erleen kopurua, eta beste intsektu espezie asko desagertu egin direla. Concepcion Ornosak egin ditu ikerketa horietako batzuk (Complutense Unibertsitateko irakaslea da), eta erleak galtzearen arrazoiak zein diren eta horrek zer-nolako arazoak dakartzan adierazi du. Animalia horiek, izan ere, funtsezkoak dira ingurumenarentzat eta ekonomiarentzat. Erleak galduz gero gizateria ere desagertu egingo dela entzuten da, baina alarmismo katastrofikoetatik urrun, aditu honek azalpenak ematen ditu, eta izaki bizidun horien egoera hobetzeko zer-nolako neurriak har daitezkeen zehazten du.\nZergatik sortu da kezka erleen inguruan?\n2006. urtean, Ameriketako Estatu Batuetan (AEB) eta beste herrialde batzuetan "kolonien kolapsoa" antzeman zen, hau da, erlauntzak erlerik gabe gelditzen hasi ziren bat-batean. Laboreen polinizazioak diru asko mugitzen du AEBetan, eta alarma guztiak piztu ziren, eta ehunka ikerketa egiten hasi ziren mundu guztian. Erle espezie bakarra ez da eztia egiten duena (Apis mellífera): 20.000 basa espezie baino gehiago daude, eta horietako batzuek garrantzi gehiago dute ekosistementzat. Erlastarrek, adibidez, hobeki polinizatzen dute-eta ezti-erleek baino. Horietatik guztietatik, asko desagertu dira mundu guztian, eta beste batzuk arrisku kritikoan daude. Iberiar penintsulan, galdu egin dira orain dela 30 urte bazeuden espezie batzuk.\nElikadura eta Nekazaritzarako Nazio Batuen Erakundearen arabera (FAO), gure janariaren bi heren polinizatzen dituzte erleek. Ezti-erleek egiten duten polinizazio lana gizakiok egin beharko bagenu, urtean 30.000 milioi euro kostako litzaiguke mundu guztian. 2012. urtean, FAOk kalkulatu zuen kostu hori 265.000 milioi eurokoa izango litzatekeela erle guztientzat.\nErlerik gabe gizateria desagertu egingo litzatekeela esan da. Egia al da hori?\nBaieztapen hori Einstein-en ahotan jarri da, hark egiaz zer esan zuen jakin gabe. Hori ezin da frogatu, eta segur aski ez dira guztiak desagertuko, beti izango da-eta espezieren bat beste baten lekua hartuko duena. Baina bioaniztasuna galtzen da, eta hori sekula ez da ona. Florako espezie batzuk arriskuan daude, erle batzuek espezie horiek bakarrik polinizatzen dituztelako eta desagertzen ari direlako. Beharrezko diren neurriak hartzen badira, erleek ez dute zertan desagertu.\nZergatik desagertzen dira?\nHainbat faktorerengatik: malnutrizioa; monokultiboak daudelako eta laborantza intentsiboa hedatu delako, zerealarena adibidez, zeinarekin ez baitaitezke elikatu; pestiziden erabilera, bereziki neonikotinoideena; erlauntzetan azkar transmititzen diren parasitoak, Varroa akaroa eta Nosema caranae onddoa, esaterako; larreak eta belardiak galtzea; giza eraikuntzak eta paisaia homogeneizatzea.\nZenbaterainokoa da "kolonien kolapsoa"?\nHerrialde batzuei gehiago eragiten die beste batzuei baino. STEP Europako proiektuak esaten duenez, Finlandiak eta Erresuma Batuak polinizaziorako behar dituzten ezti-erleen %25 baino ez dauzkate. Frantzian eta Alemanian, %25aren eta %50aren artean dabiltza. Espainian, oraindik %70ari eusten zaio. Egoerarik larrienetan, beste leku batzuetako erleak erabili beharko dira arazoari aurre egiteko, eta prebentzio neurriak ere hartu beharko dira.\nMarchamaloko Nekazaritza Zentroak (Guadalajara) frogatu du, ezti-erleetan, Nosema ceranae onddoa dela garrantzitsuena. Erlastarrentzat, berriz, pestizidak eta larreak galtzea.\nEuropako Batasunak (EB) galarazi egin ditu hiru pestizida neonikotinoide. Zer neurritan dira kaltegarriak?\nEdozein intsekturen erantzun neurologikoei eragiten diete, ez laboreek izaten dituzten izurriteei bakarrik. Nekazariek erruz erabili dituzte azken urteetan, gizakiarentzat ez direlako toxikoak. Zenbait ikerketak diote behar baino bi heren gehiago erabili direla. Gainera, landare guztian sartzen dira, uraren eta haizearen bidez transmititzen dira, eta horien eraginek asteetan irauten dute, eta hilabeteetan ere bai. Erleek jaten eta biltzen duten polen eta nektar kutsatua habiara heltzen denean, gainerako erleek jan egiten dute eta horiek ere hil egiten dira.\nNekazaritzaren sektoretik kritikak egin zaizkio EB-ri.\nEBk agindu duen luzapenak galarazi egiten du bederatzi neonikotinoideetako hiru erabiltzea hiru urtez, zer-nolako bilakaera gertatzen den ikusteko (nahiz eta jakina den egiaz egiten dutela kalte). Nekazariek bestelako sistema batzuk dituzte izurriteei aurre egiteko, adibidez kontrol biologikoa erabiltzea parasitoen aurkako intsektuekin. Gainera, ez dezakete gehiegikeriarik egin plagizidekin, batez ere loreak ireki ez direnean, eta saihestu egin behar dituzte airetik egindako fumigazioak.\nZer-nolako neurriak hartu behar lirateke erleen egoera hobetzeko?\nPestizidak murriztu, ikertzen jarraitu, larreak, belardiak eta paisaia naturalak lehengoratu, landatuta dauden alorretan landaredi naturala sartu tokiko florarekin, edo espezie autoktonoetako polinizatzaileak berrezarri desagertu edo murriztu egin badira.\nZer egin dezakete herritarrek?\nErleak errespetatu; oro har, intsektuek duten garrantzia baloratu. Gaizki hezi gaituzte, eta beldurtu egiten gara intsektuekin. Erle batek ez du izaten gu ziztatzeko asmorik. Beldurtu eta eskuarekin uxatzen badugu, agian bai. Geldirik bagaude, ez digute kasurik egingo.\nPDF: Egin klik hemen honako ekintza hau burutzeko: Informazio hau PDF bertsioan jaitsi (394 Kb)


Nortzuk gara – Jkm Basiko\nGu Artaza-Romo institutuko ikasle talde bat gara, eta JKMBasiko izeneko webgune berri bat sortzen ari gara. Informatikako eskolak lanerako denbora gisa erabiltzen ari gara, eta, ondoren, institutua amaitzen denean, gelan denborarik eman ez diguten gauzak konfiguratzen ere sartzen gara.\nBost mutil gara, eta bideo-jokoak, lagunekin irtetea, familiarekin egotea… gustatzen zaizkigu. Azken finean, 17 urteko nerabe batzuen egoera normala da. Ume sinpleak gara, normalak izatea eta bizitzan konplikazio gehiegirik ez izatea bilatzen dutenak, eta ez da beti dena margotzen diguten bezain erraza.\nKirola ere gustuko dugu, eta taldean 3 pertsona daude orain, futbol, eskubaloi eta karate eskolen bidez kirola egiten dutenak. Beste biak pixka bat lasaiagoak dira, baina, era berean, futbol partida bat jokatzeko esaten badiete, izena ematen dute.


2016 - Wikipedia, entziklopedia askea.\n3Arte eta kultura\n4Zientzia eta teknologia\n7.13Egun ezezaguna edo zehaztugabea\n7524 – 7525\n5776 – 5777\n2072 – 2073\n1451606400 – 1483228799\n2016a ostiralez hasitako bisurtea izan zen.\nUrtarrilaren 9a - Sarek deituta Bilbo eta Baiona hirietan euskal preso politikoen eskubideen eta haien sakabanaketa politika amaitzearen aldeko manifestazioak burutu ziren.\nMartxoaren 1a -\nArnaldo Otegi euskal preso politikoa Logroñoko espetxean 6 urte eta erdi preso egon ondoren aske gelditu zen.\nNafarroako Parlamentuan gehiengoa zuten Geroa Bai, EH Bildu, Ahal Dugu eta Nafarroako Ezker Batua alderdien aldeko bozkekin Nafarroako Foru Erkidegoan Ikurrina udaletxe eta eraikin ofizialetan jartzea debekatzen duen Nafarroako Ikurren Legearen aldaketa eskaeraren proposamena onartu zen.\nMartxoaren 27a - Aberri Eguna: EAJak Bilbon, EH Bilduk Iruñean eta Ahal Duguk Donostian ospatu zuten.\nApirilaren 14a - Oroimen Historikoaren Legeari jarraiki Iruñeko Bigarren Zabalgunean ordurarte Rodeznoko Kondearen plaza zena, Askatasunaren plaza gisa berrizendatua izan zen.\nApirilaren 19a - Burlatan torturaren aurkako horma-irudi bat margotzeagatik goardia zibilak 8 lagun atxilotu zituen.\nApirilaren 30a - Eurovision Abesti Lehiaketak jaialdian Ikurrina eta estaturik gabeko herrialdeen banderak erakustea debekatua zegoela iragarri zuen.\nMaiatzaren 3a - Udaberrian zehar Ipar Euskal Herrian Euskal Lurralde Elkargoa eratzeko burutzen ari ziren herriz-herriko bozketetan gutxienez beharrezkoa ziren 79 udalerrien eta biztanleriaren erdia ordezkatzen duten udalerrien baiezkoa lortu ziren, ondorioz 2017ko urtarriletik aitzina Baionan egoitza izan eta Lapurdi, Nafarroa Beherea eta Zuberoa barne hartzen zituen berezko egitura instituzional izango zuela iragarri zen.\nMaiatzaren 5a - Iruñerrian ETBren itzaltzea salatzeko UPNren egoitza aurrean jendetza elkarretaratu zen.\nEkainaren 5a - 2016ko Euskal Herriko Estatuari buruzko galdeketak: Gure Esku Dago herri mugimenduaren erabakitzeko eskubidea aldarrikatzeko ekimenaren barruan Gipuzkoa, Bizkai eta Nafarroa Garaiko hainbat udalerrietan galdeketak egin ziren.\nAbuztuaren 11 - 1936ko Tolosako euskarazko eta euskal kulturari buruzko liburuen erreketaren 80. urteurrena oroitzeko ekitaldiak burutu ziren.\nAbuztuaren 25a - Nafarroako Tafalla eta Puiu udalerrien arteko sutean 4.000 hektarea inguru erre ziren.\nIrailaren 2a - Iruñeko Udalak Oroimen Historikoaren Legea betez Erorien monumentuko kriptatik Emilio Mola, Jose Sanjurjo eta beste sei militar kolpisten gorpuak ateratzeko prozesuari ekin zion. Usetxi herrian aldiz, Aranzadi Zientzia Elkarteko kideek 1938ko Ezkabako espetxeko ihes egindako 3 gizonen gorpuzkiak desobideratu zituzten.\nIrailaren 15a - Stephanie ekaitzak haize ufada handiak eta eta euri jasa gogorrak utzi zituen Euskal Herrian. Ez zen hildako edo zauriturik gertatu.\nIrailaren 25a - Eusko Legebiltzarrerako hauteskundeak: EAJ garaile.\nUrriaren 15a - Altsasuko Ferietako goizaldean, Koxka tabernan hasi zen liskar baten ondorioz, Jokin Unamuno eta Aritz Urdangarin gazteak atxilotu zituzten. Iruñeara eraman zituzten eta Foruzaingoaren kuartelean atxiloaldi inkomunikatuan jarri. Guardia zibil bati ebakuntza egin zioten, orkatilako haustura ireki bat zela-eta. Espainiako Auzitegi Nazionaleko Carmen Lamela epaileak zuzendutako auzian bi Guardia Zibil eta euren bikoteen eta herriko hainbat gazteren artean gertatutako liskarra epaituko zen, eta eraso terrorista bat zela argudiatuta, 375 urteko kartzela zigorra eskatuko zuen Fiskaltzak. Tartean egondako 3 gazte 2016ko azaroaren 14tik zeuden kartzelan auzi hau zela-eta. Azkenean, nahiz eta ekintza terroristaren izaera bertan behera geratu, urte luzeetara kondenatuko zituzten.\nAzaroaren 2a - Nafarroako Gobernuak Nafarroako Foru Erkidegokorako sarbideen kartel guztiak bi eletan, euskaraz nahiz gaztelaniaz, jartzea onartu zuen.\nAzaroaren 26a -\nAltsasun milaka lagunek herriaz zabaltzen ari zen irudia salatu eta espetxeratuak zeuden zazpi gazteak libre gera zitezela eskatzeko manifestazio isila burutu zuten.\nGernikako Batzarretxean Iñigo Urkullu jeltzaleak Eusko Jaurlaritzako Lehendakari kargua zinpetu zuen.\nUrtarrilaren 10a - Carles Puigdemont (Junts pel Sí) Kataluniako Generalitateko presidentea izendatua izan zen, CIUko bere alderdikide eta ordurarteko presidentea zen Artur Mas politikariaren ordez.\nUrtarrilaren 20a - Talde armatu integrista batek Charsaddako Unibertsitatearen aurkako erasoa burutu zuen.\nMartxoaren 2a - Indiako ozeanoan 7,8 graduko lurrikara gertatu zen. Indonesiak eta Australiak tsunami alerta piztu arren, bi ordu geroago kendu zituzten.\nMartxoaren 21a - Kuba eta AEBen arteko harreman berrezartzearen prozesua: AEBtako Barack Obama presidenteak Kubarako hiru egunetako bisitaldia burutu eta Raúl Castro presidentearekin bildu zen.\nMartxoaren 22a - Bruselako atentatuak: Estatu Islamikoaren atentatuak Bruselako aireportuan eta Bruselako metroan bi lehekertek 35 hildako eta 340 zauritu eragin zituen.\nMartxoaren 28a - Dublin hirian 1916ko Irlandako Pazko Matxinadaren 100. Urteurrena ospatu zen.\nApirilaren 3a - Panamako paperak: Estatu politikari, kirolari, negoziogizon, enpresaburu, erakunde eta elkarte pribatuek zerga-ordainketak sahiesten zituztela egiaztatzen zuten agiri multzoa argitaratu zen.\nApirilaren 14 eta 15a - Lurrikarak izan ziren Japoniako Kumamoton.\nApirilaren 16a - Ekuadorko lurrikararen hondamendiak gutxienez 587 hildako, 155 desagertu eta 8.340 zauritu eragin zituen.\nMaiatzaren 1a - Fort McMurrayko baso-suteak Kanadako Alberta probintzian 88.000 lagun lekualdarazi eta 1.600 eraikinetik gora kiskaldu zituen.\nMaiatzaren 7a - Erresuma Batuko udal hauteskundeetan Alderdi Laboristako Sadiq Khan politikaria Londresko alkate berria aukeratua izateaz gain, Europako hiriburu handi bateko lehenbiziko alkate musulmana bilakatu zen.\nMaiatzaren 8a - Ipar Irlandako hauteskundeetan, DUP alderdi unionista garaile izan zen, 38 eserlekurekin (202.567 bozka); bigarrena, Sinn Féin, 28 eserlekurekin (166.785 bozka); hirugarrena, UUP, 16 eserlekurekin (87.302 bozka); eta laugarrena, SDLP, 12 eserlekurekin (83.364 bozka).\nEkainaren 12a - Orlandoko Pulse diskotekako sarraskian 50 lagun hil (erasotzailea barne) eta 53 zauritu ziren.\nEkainaren 23a - Erresuma Batua eta Gibraltar Europar Batasunean egoteari buruzko galdeketan Brexitak —ezetzak— irabazi zuen.\nEkainaren 26a - Espainiako Hauteskunde Orokorrak ospatu ziren.\nEkainaren 28a - Istanbulgo Atatürk nazioarteko aireportuan jazotako atentatuan gutxienez 36 hildako eta 120 zauritu egon ziren.\nUztailaren 14a - Frantziako Niza hirian atentatua: Kamiolari batek gutxienez 84 lagun hil eta ehunka zauritu zituen.\nUztailaren 15a - Turkiako estatu-kolpe saikera Recep Tayyip Erdoğan presidentea boterik kentzeko asmoz.\nAfganistango Kabul hiriburuan milaka afganiar Gobernuaren proiektu elektriko baten aurkako manifestazio batean parte hartzen ari zirela ISISek bere gain hartu eta burutu zuen atentatuan gutxienez 80 lagun hil ziren.\nMunicheko atentatua: Erasotzaile bakar batek tiroz 9 pertsona hil eta 27 zauritu zituen.\nAbuztuaren 24a - Italian lurrikara indartsu baten ondorioz gutxienez 38 hildako egon ziren.\nAbuztuaren 28a - Azadiya Welat, kurdueraz idatzitako egunkari nagusia, debekatu egin zuten.\nAzaroaren 8a - 2016ko Ameriketako Estatu Batuetako hauteskundeak: Alderdi Errepublikarraren hautagaia zen Donald Trump garaile.\nAbenduaren 19a -\nBerlingo gabonetako azoka batean burututako atentatuan gutxienez 12 hildako eta 48 zauritu jazo ziren.\nAnkara hirian Andrei Karlov enbaxadorea tiroz hil zuten.\nAbenduaren 25a - Errusiako Defentsa Ministerioaren Tupolev batek istripua izan zuen Sochi gainean, Siriara bidean zela. Alexandrov Taldearen 64 kidek galdu zuten bizitza, besteren artean.\nUrtarrilaren 20a - Donostia 2016ko Europako Kultur Hiriburuaren inaugurazio ekitaldia ospatu zen.\nMartxoaren 6a - Iruñean Saide Karlos III zinemak bere ateak behin betiko itxi zituen.\nMartxoaren 28a - Euskal Herriko Idazleen Biltzarra Lapurdiko Sara udalerrian ospatu zen.\nApirilaren 30a - Almadiaren Eguna Erronkaribarko Burgi udalerrian ospatu zen.\nUztailaren 9a - Euskal Wikilarien Kultura Elkartearen aurkezpena eta Bake-Itunak editatoia Donostiako Alde Zaharreko Zuloaga plazan eta San Telmo museoan ospatu zen.\nUztailaren 15a - Nafarroako Gobernua eta Eusko Jaurlaritzak Iruñerrian ETB1 ikusteko eta Tafallaldea, Lizarraldea, Zangozaldea eta Tuteraldean ETB1, ETB2 eta ETB3 ikusteko akordioa sinatu zuten.\nAbuztuaren 29a - Larunbeko Doneztebe monasterioaren aztarnak topatu ziren, larunbetarren eta Aranzadi Zientzia Elkarteko kideen sei urteko auzolanean burututako indusketa lanei esker.\nUrriaren 13a - Lekeitioko Armintxeko haitzuloan Madeleine aldiko Goi Palolitoko eta duela 14.000 urteko grabatuak topatu zituzten.\nUrriaren 15a - Dolores Redondo euskal herritar idazleak 65. Planeta Saria irabazi zuen.\nUrriaren 16a - Vianan Nafarroa Oinez jaia ospatu zen (Viana eta Lodosak antolatua).\nAzaroaren 12a - Bosgarren Xilaba Bertsulari Xapelketa: Sustrai Colinak bere bigarren txapela jantzi zuen.\nAbenduaren 3a - Nafarroako Gobernuak lehenbiziko aldiz Euskararen Nazioarteko Eguna eta Nafarroako Foru Erkidegoaren Egunaren ospakizunak jaiegun berdinean eta ofizialki ospatu zituen.\nAbenduaren 17a - 2016ko Bizkaiko Bertsolari Txapelketan Etxahun Lekuek jantzi zuen txapela.\nOtsailaren 29a - 88. Oscar Sariak: Film onena (Spotlinght), Zuzendari onena (Alejandro González Iñárritu - The Revenant), Gizonezko aktore onena (Leonardo DiCaprio - The Revenant), Emakumezko aktore onena (Brie Larson - Room), Gizonezko bigarren aktore onena (Mark Rylance – Bridge of Spies) eta Emakumezko bigarren aktore onena (Alicia Vikander - The Danish Girl).\nUrtarrilaren 15a - Wikipediaren lehen bertsioak, Ingelesezko Wikipediak, bere sorreraren 15. urteurrena ospatu zuen.\nMartxoaren 9a - Eguzki eklipse osoa Ozeano Barean.\nUztailaren 5a - Juno espazio zunda Jupiterren orbitara iritsi zen 20 hilabetez planeta erraldoiaren misterioak ikertu eta argitzeko helbururarekin.\nUrriaren 21a - Schiaparelli EDM moduluak Marten lurrartzeko maniobra gaizki burutu, zoruaren aurka talka egin eta puskatu zen.\n2016ko Udako Olinpiar Jokoak (Rio de Janeiro, Brasil; abuztuaren 5a - abuztuaren 21a).\nHego Amerikan ospatutako lehen olinpiar jokoak izan ziren.\n36 Euskal herritarrek hartu zuten parte 13 kiroletan, ia denak (Vincent Inigo baionarra eta Lauriane Lissar baigorriarra izan ezik) Espainiako selekzioarekin.\nAbuztuaren 11 - Maialen Chourrautek ur-lasterretako kayak (k1) modalitateko finalean urrezko domina irabazi zuen. Chourrautena izan zen inoiz euskal emakume batek bakarka lortu zuen lehen urrezko domina.\n2016ko Udako Paralinpiar Jokoak (Rio de Janeiro, Brasil; irailaren 7a - irailaren 18a)\n8 Euskal herritarrek hartu zuten parte 6 kiroletan, denak Espainiako selekzioarekin.\nOtsailaren 26a - Alex Txikon lemoaztar alpinistak Nanga Parbat mendiaren neguko lehenbiziko igoera burutzea lortu zuen.\nApirilaren 9a - 2016ko Euskal Herriko Itzulia: Alberto Contador espainiar txirrindulariak irabazi zuen.\nApirilaren 12a - 2016ko Durango-Durango Emakumeen Saria: Megan Guarnier estatubatuarra irabazle.\n2016ko Emakumeen Euskal Bira: Emma Johansson irabazle.\n2016ko Eskubaloiko Emakumezko Kopa: Bera Bera garaile finalean Zuazori 33-17 irabazita.\nMaiatzaren 29a -\n2016ko Esku Huskako Buruz Buruko Pilota Txapelketa Nagusiaren finala: Irribarria aramarrak Urrutikoetxea zaratamoztarrari 22-13 irabazi zion.\nAlavés Euskal Herriko futbol taldeak Mendizorrotza estadioan Numanciari 2-0 irabazita Lehen Mailarako igoera lortu zuen.\nEkainaren 5a -\nAthletic Club Euskal Herriko futbol taldeak 2015-2016ko Emakumezkoen Futbol Superliga irabazi zuen.\nAviron Bayonnais Euskal Herriko errugbi taldeak Top14ra igotzea lortu zuen.\nEkainaren 18a - Osasuna futbol taldeak igoera lortu eta Espainiako lehen mailara itzuli zen.\nUztailaren 23a - Ion Izagirre ormaiztegiar txirrindulariak 2016ko Frantziako Tourreko Alpeetako azken etapa irabazi zuen.\nIrailaren 11 - Kontxako CXXI. Bandera: Gizonezkoetan Urdaibai (Bermeo) garaile eta emakumezkoetan San Juan (Pasai Donibane).\nUrriaren 16a - Euskal derbia: San Mamesen Athletic Clubak Errealari 3-2 irabazi zion.\nAzaroaren 27a - Esku Huskako Lau eta Erdiko Pilota Txapelketa Nagusia: Oinatz Bengoetxea leitzarra Jokin Altuna amezketarrari Ogeta pilotalekuan jokatutako finalean 22-21 nagusitu zitzaion.\nOtsailaren 7a - 50. Super Bow ekitaldia: Levi's Stadium estadioan jokatutako partiduan Denver Broncos amerikar futbol taldeak Carolina Panthers taldeari 24-10 irabazi zion.\nOtsailaren 14a - 2016ko NBAko All-Star Asteburua: Birrintze Lehiaketa Zach LaVine (Minnesota Timberwolves) saskibaloi jokalariak irabazi zuen, Hirukoen Lehiaketa Klay Thompsonek (Golden State Warriors) eta Trebezia Lehiaketa Karl-Anthony Townsek (Minnesota Timberwolves). All-Star partiduan berriz Mendebaldeak Ekialdeari 196-173 irabazi zion.\nMartxoaren 15a - 2016ko Tirreno-Adriatiko: Greg Van Avermaet belgikarra irabazle.\nMartxoaren 19a - 2016ko Sei Nazioen Txapelketa: Ingalaterrak txapelketa irabazi eta Slam Nagusia bereganatu zuen.\nMartxoaren 27a -\n2016ko Kataluniako Volta: Nairo Quintana irabazle.\nOxford-Cambridge estropada: Cambridge garaile 18 minutu eta 41 segunduko denboraz.\nApirilaren 10a - 2016ko Paris-Roubaix Matthew Hayman australiar txirrindulariak irabazi zuen.\nApirilaren 24a - 2016ko Lieja-Bastogne-Lieja: Wout Poels irabazle.\nMaiatzaren 2a - Leicester City FC talde apala 2015-2016ko Ingalaterrako Futboleko Lehen Mailako Ligako txapelduna bilakatu zen.\nUztailaren 10a - 2016ko Europako Futbol Txapelketa: Portugalgo futbol selekzio nazionalak finalean Frantziako futbol selekzio nazionalari luzapenean 1-0 irabazi eta txapeldun bilakatu zen.\nAzaroaren 2a - Munduko Beisbol Sailak: Chicago Cubs taldea garaile.\nUrtarrila[aldatu | aldatu iturburu kodea]\nUrtarrilaren 2a - Michel Delpech, frantziar kantautorea (j. 1946).\nUrtarrilaren 2a - Nimr Baqr al-Nimr, al-Awamiyahko (Arabia Saudi) klerigo xiita, bertako monarkiaren oposatzaile ezaguna (j. 1959).\nUrtarrilaren 4a - Michel Galabru, frantziar aktorea (j. 1922).\nUrtarrilaren 5a - Maria Lorenza Barrenetxe, euskal jatorrizko argentinarra, argentinako Lehen Dama (j. 1926).\nUrtarrilaren 5a - Pierre Boulez, frantziar musikagile eta orkestra-zuzendaria (j. 1925).\nUrtarrilaren 7a - André Courrèges, euskaldun moda sortzailea, minigona modan jarri zuelako ospetsua (j. 1923).\nUrtarrilaren 7a - Felix Zubiaga Atxa, bizkaitar futbolaria (j. 1945).\nUrtarrilaren 10a - David Bowie, ingeles abeslaria eta musikaria (j. 1947).\nUrtarrilaren 11 - Rafael Usón, espainiar kimikaria (j. 1926).\nUrtarrilaren 13a - Ignacio Salas, bizkaitar kazetaria (j. 1945).\nUrtarrilaren 14a - Aitor Bugallo, euskal txirrindularia (j. 1973).\nUrtarrilaren 14a - Alan Rickman, britainiar aktore eta zinema zuzendaria (j. 1946).\nUrtarrilaren 16a - Sotero Lizarazu, euskal txirrindularia (j. 1919).\nUrtarrilaren 16a - Palmira Julia Tello, espainiar errepublikaren aldeko propagandista eta milizianoa (j. 1920).\nUrtarrilaren 18a - Glenn Frey, estatubatuar musikari, abeslari eta aktorea, Eagles taldearen kide sortzailea (j. 1948).\nUrtarrilaren 18a - Michel Tournier, frantziar idazlea (j. 1924).\nUrtarrilaren 19a - Ettore Scola, italiar gidoilaria eta zinegilea (j. 1931).\nUrtarrilaren 20a - Edmonde Charles-Roux, frantziar idazlea (j. 1920).\nUrtarrilaren 23a - Sofia Gandarias, euskal margolaria (j. 1957).\nUrtarrilaren 27a - Carlos Loyzaga, euskal jatorriko filipinar saskibaloi jokalaria (j. 1930).\nUrtarrilaren 28a - Signe Toly Anderson, estatubatuar abeslaria, Jefferson Airplane taldearen sortzaileetakoa (j. 1941).\nUrtarrilaren 28a - Paul Kantner, estatubatuar rock musikaria, Jefferson Airplane taldearen sortzaile eta gitarrista (j. 1941).\nUrtarrilaren 29a - Jacques Rivette, frantziar zinemagilea eta kritikaria (j. 1928).\nOtsaila[aldatu | aldatu iturburu kodea]\nOtsailaren 4a - Dave Mirra, estatubatuar muturreko kirolaria, BMX eta rallycross kiroletan aritua (j. 1974).\nOtsailaren 4a - Edgar Mitchell, estatubatuar astronauta eta militarra (j. 1930).\nOtsailaren 5a - Kontxu Odriozola, euskal eta azpeitiar aktorea (j. 1945).\nOtsailaren 14a - Muriel Casals, kataluniar ekonomialari, unibertsitate irakasle eta politikaria (j. 1945).\nOtsailaren 16a - Boutros Boutros-Ghali, Nazio Batuen Erakundeko idazkari nagusia (j. 1922).\nOtsailaren 19a - Umberto Eco, italiar idazlea, hizkuntzalaria eta filosofoa (j. 1932).\nOtsailaren 19a - Harper Lee, estatubatuar idazlea (j. 1926).\nOtsailaren 20a - Nando Josu, euskal herritar futbolari eta entrenatzailea (j. 1939).\nOtsailaren 22a - Yolande Fox, estatubatuar abeslari eta modeloa (j. 1928).\nOtsailaren 24a - Rafael Iriondo, Bilboko Athletic Klubeko eta Real Sociedadeko entrenatzaile eta jokalaria (j. 1918).\nOtsailaren 25a - Iñigo Salbidea, Salbidea, esku huskako gipuzkoar pilotaria (j. 1952).\nOtsailaren 28a - George Kennedy, estatubatuar aktorea (j. 1925).\nMartxoa[aldatu | aldatu iturburu kodea]\nMartxoaren 3a - Berta Cáceres, Lenka herri indigenako liderra, ekintzaile ekologista eta giza eskubideen defendatzailea (j. 1971/1972/1973).\nMartxoaren 3a - Jacques Andurain, nazi baten kontrako erresistentziako lehen ekintza armatuaren egiletzat joa (j. 1916).\nMartxoaren 5a - Nikolaus Harnoncourt, austriar orkestra-zuzendaria (j. 1929).\nMartxoaren 5a - Ray Tomlinson, estatubatuar programatzailea, ARPANET sarean lehen posta elektroniko sistema inplementatu zuena (j. 1941).\nMartxoaren 6a - Nancy Reagan, Estatu Batuetako Lehen Dama (j. 1921).\nMartxoaren 8a - George Martin, britainiar musikagilea eta ekoizlea, Bosgarren Beatlea (j. 1926).\nMartxoaren 10a - Anita Brookner, ingeles eleberrigile eta arte-historiagilea (j. 1928).\nMartxoaren 11 - Keith Emerson, ingeles teklatu jotzaile, abesti egile eta zinema soinu-banda konpositorea, Emerson, Lake & Palmer taldearen sortzaileetakoa (j. 1944).\nMartxoaren 12a - Lloyd Shapley, estatubatuar ekonomialaria, 2012ko Ekonomiako Nobel saria (j. 1923).\nMartxoaren 13a - Hilary Putnam, estatubatuar filosofoa (j. 1926).\nMartxoaren 14a - Peter Maxwell Davies, abangoardiako ingeles musikagilea (j. 1934).\nMartxoaren 14a - Jaime Valdivielso, arabar enpresaburu eta politikaria (j. 1940).\nMartxoaren 17a - Pablo González de Langarika, bilbotar poeta eta editorea (j. 1947).\nMartxoaren 18a - Guido Westerwelle, alemaniar politikaria (j. 1961).\nMartxoaren 19a - Jose Luis Artetxe, Athleticeko futbolaria (j. 1930).\nMartxoaren 19a - Nicolás Estéfano, Bara, Athleticeko futbolaria (j. 1947).\nMartxoaren 21a - Ricardo Larraín, txiletar zinema-zuzendaria (j. 1957).\nMartxoaren 24a - Johan Cruyff, herbeherear futbolaria eta entrenatzailea, historiako futbolari onenetakotzat joa (j. 1947).\nMartxoaren 24a - Garry Shandling, estatubatuar aktore eta umorista (j. 1949).\nMartxoaren 27a - Alain Decaux, frantziar historialaria eta idazlea (j. 1925).\nMartxoaren 28a - Peggy Fortnum, britaniar ilustratzailea (j. 1919).\nMartxoaren 29a - Patty Duke, estatubatuar aktorea (j. 1946).\nMartxoaren 29a - Tomás Tueros, euskal sindikalista eta politikaria (j. 1932).\nMartxoaren 30a - Francisco Algora, espainiar aktorea (j. 1948).\nMartxoaren 31 - Hans-Dietrich Genscher, alemaniar politikaria (j. 1927).\nMartxoaren 31 - Zaha Hadid, irakiar jatorriko britainiar arkitekto dekonstruktibista (j. 1950).\nMartxoaren 31 - Imre Kertész, hungariar idazlea, 2002ko Literaturako Nobel Saria (j. 1929).\nApirila[aldatu | aldatu iturburu kodea]\nApirilaren 2a - Gato Barbieri, argentinar jazz saxofoi-jotzaile eta musikagilea (j. 1932).\nApirilaren 3a - Lars Gustafsson, suediar eleberrigile eta olerkaria (j. 1936).\nApirilaren 4a - Chus Lampreave, espainiar aktorea (j. 1930).\nApirilaren 6a - Merle Haggard, estatubatuar country abeslari eta gitarrista (j. 1937).\nApirilaren 6a - Javier Olaeta, bizkaitar dantzaria eta abeslaria (j. 1923).\nApirilaren 7a - Marcel Dubé, Quebecdar antzerkigilea, Kanadako antzerkigile onenetako eta oparoenetako bat (j. 1930).\nApirilaren 8a - Elizabeth Roemer, kometa eta asteroideen ikerketan espezializatutako estatubatuar astronomoa (j. 1929).\nApirilaren 11 - Antxon Mendizabal, EHUko irakasle eta militantea (j. 1946).\nApirilaren 12a - Arnold Wesker, ingeles antzerkigilea (j. 1932).\nApirilaren 14a - José Javier López Jacoiste, nafar legelari eta notarioa (j. 1921).\nApirilaren 14a - Facundo Zabaleta, gipuzkoar txirrindularia (j. 1934).\nApirilaren 19a - Patricio Aylwin, Txileko presidentea (j. 1918).\nApirilaren 19a - Walter Kohn, estatubatuar fisikaria eta matematikaria, 1998ko Kimikako Nobel Saria (j. 1923).\nApirilaren 20a - Guy Hamilton, ingeles zinema zuzendaria (j. 1922).\nApirilaren 21a - Prince, estatubatuar abeslari, konposatzaile eta musikaria (j. 1958).\nApirilaren 23a - Miguel Picazo, espainiar zinema zuzendaria (j. 1927).\nApirilaren 30a - Harold Kroto, ingeles kimikaria, 1996ko Kimikako Nobel saria (j. 1939).\nMaiatza[aldatu | aldatu iturburu kodea]\nMaiatzaren 3a - Ángel de Andrés López, espainiar aktorea (j. 1951).\nMaiatzaren 4a - Jean-Baptiste Bagaza, Burundiko presidentea (j. 1946).\nMaiatzaren 4a - Ion Beitia, bizkaitar dantzari eta dantza maisua (j. 1947).\nMaiatzaren 8a - Adolfo Leibar Axpe, gipuzkoar naturalista, espeleologo eta kulturzalea (j. 1922).\nMaiatzaren 8a - Jon Oria, nafar historialaria (j. 1931).\nMaiatzaren 10a - Thomas Luckmann, batez ere Alemanian aritutako esloveniar soziologoa (j. 1927).\nMaiatzaren 10a - François Morellet, frantziar margolaria (j. 1926).\nMaiatzaren 11 - Jesús Infante, arabar margolaria (j. 1926).\nMaiatzaren 12a - Jose Maria Eskubi, nafar ETAkide buruzagia (j. 1944).\nMaiatzaren 12a - Fernando Múgica Goñi, nafar kazetaria (j. 1946).\nMaiatzaren 14a - Jesús Leguina, bizkaitar legelaria (j. 1942).\nMaiatzaren 15a - Maurice Prat, frantziar errugbilaria (j. 1928).\nMaiatzaren 17a - Paulo Emilio, brasildar futbolari eta entrenatzailea (j. 1936).\nMaiatzaren 20a - Miguel de la Quadra-Salcedo, euskalherritar abenturazalea, kirolaria eta erreportajegilea (j. 1932).\nMaiatzaren 21a - Josep Miró Nicolau, Mallorcako ikertzailea, Donostiako Informatika Fakultateko lehen dekanoa (j. 1930).\nMaiatzaren 26a - Arturo Pomar, espainiar xake jokalaria (j. 1931).\nEkaina[aldatu | aldatu iturburu kodea]\nEkainaren 2a - Corry Brokken, herbeheretar abeslaria eta telebista eta irrati esataria (j. 1932).\nEkainaren 3a - Muhammad Ali (Cassius Clay), estatubatuar boxealaria eta beltzen eskubideen aldeko ekintzailea (j. 1942).\nEkainaren 4a - Carmen Pereira, Ginea Bissauko presidentea (j. 1936).\nEkainaren 4a - Claudia Ruggerini, italiar partisanoa, neuropsikiatrian aitzindaria (j. 1922).\nEkainaren 5a - Jerome Bruner, estatubatuar psikologoa (j. 1915).\nEkainaren 6a - Viktor Kortxnoi, sobietar-suitzar xake jokalaria (j. 1931).\nEkainaren 6a - Peter Shaffer, ingeles-literatura eta musika-kritikaria eta antzerkigilea (j. 1926).\nEkainaren 10a - Christina Grimmie, estatubatuar youtuber, abeslari, konpositore eta aktorea, eraila (j. 1994).\nEkainaren 11a - Rudi Altig, alemaniar txirrindularia, Alemanian inoiz izan den onenetakotzat joa (j. 1937).\nEkainaren 16a - Jo Cox, Britainia Handiko Alderdi Laboristako politikaria, eraila (j. 1974).\nEkainaren 19a - Nicolás García Uriburu, argentinar pintorea eta arkitektoa (j. 1937).\nEkainaren 22a - Iñaki Bergara, Pio, azpeitiar aktorea (j. 1935).\nEkainaren 23a - Astrea Barrios, bizkaitar politikaria, kazetaria eta aktibista feminista (j. 1914).\nEkainaren 23a - Michael Herr, estatubatuar idazle, gidoilari eta gerra-berriemailea (j. 1940).\nEkainaren 25a - Maurice G. Dantec, frantziar idazle eta musikaria (j. 1959).\nEkainaren 25a - Jose Javier Uranga, Oilarra, nafar kazetaria (j. 1925).\nEkainaren 27a - Bud Spencer, italiar aktorea (j. 1929).\nEkainaren 27a - Alvin Toffler, estatubatuar soziologoa eta idazlea (j. 1928).\nEkainaren 29a - Kiichirō Furukawa, japoniar astronomoa (j. 1933).\nUztaila[aldatu | aldatu iturburu kodea]\nUztailaren 1a - Yves Bonnefoy, frantziar poeta (j. 1923).\nUztailaren 2a - Michael Cimino, estatubatuar zinema zuzendaria (j. 1939).\nUztailaren 2a - Michel Rocard, Frantziako lehen ministroa (j. 1930).\nUztailaren 2a - Elie Wiesel, estatubatuar idazlea, 1986ko Bakearen Nobel Saria (j. 1928).\nUztailaren 4a - Abbas Kiarostami, irandar zinema-zuzendari eta gidoigilea (j. 1940).\nUztailaren 5a - Javier Arozena, gipuzkoar margolaria (j. 1935).\nUztailaren 7a - Laura Mancinelli, italiar idazlea, germanista eta erdi arokoa (j. 1933).\nUztailaren 11 - Emma Cohen, kataluniar zinema, antzerki eta telebistako aktore, idazle eta zinema zuzendaria (j. 1946).\nUztailaren 11 - Javier Etxebarria, bizkaitar futbolaria (j. 1940).\nUztailaren 13a - Pedro Aurtenetxe, bizkaitar enpresaburu eta Athletic Clubeko presidentea (j. 1933).\nUztailaren 13a - Bernardo Provenzano, Siziliako mafiako (Cosa Nostra) kidea, ustezko Siziliako mafia osoko burua (j. 1933).\nUztailaren 14a - Péter Esterházy, hungariar idazlea (j. 1950).\nUztailaren 15a - Qandeel Baloch, pakistandar modelo, aktore, aktibista feminista eta youtuberra, eraila (j. 1990).\nUztailaren 15a - José Monleón, espainiar idazle, antzerki-zuzendari, argitaratzaile eta kritikaria (j. 1927).\nUztailaren 16a - Evelyn Pielou, britainiar zientzialaria (j. 1924).\nUztailaren 17a - Jose Ramon Rekalde, gipuzkoar politikaria, legelaria, saiogilea, abokatua eta irakaslea (j. 1930).\nUztailaren 19a - Carlos Gorostiza, argentinar antzerkigilea, XX. mendearen erdialdeko Argentinako antzerki-joera berriaren sortzailea (j. 1920).\nUztailaren 19a - Carmen Hernández, espainiar katekista eta kimikaria, Bide Neokatekumenalaren sortzailea (j. 1930).\nUztailaren 19a - Garry Marshall, estatubatuar zinema-zuzendaria, aktorea, idazlea eta produktorea (j. 1934).\nUztailaren 20a - Dominique Arnaud, frantziar txirrindularia (j. 1955).\nUztailaren 20a - André Isoir, frantziar organo-jotzailea (j. 1935).\nUztailaren 22a - Ursula Franklin, kanadar fisikaria (j. 1921).\nUztailaren 23a - Thorbjörn Fälldin, Suediako lehen ministroa (j. 1926).\nUztailaren 24a - Luis Daniel Izpizua, euskal idazlea eta irakaslea (j. 1948).\nUztailaren 26a - Pedro Manterola, nafar margolari, idazle eta arte-teorilaria (j. 1935).\nUztailaren 27 - Piet de Jong, Herbehereetako lehen ministroa (j. 1915).\nUztailaren 28a - Émile Derlin Zinsou, Dahomeyko presidentea (j. 1918).\nUztailaren 28a - Mahasweta Devi, bengaliar-indiar idazle eta aktibista (j. 1926).\nUztailaren 29a - Doris Benegas, euskal herritar abokatua eta ezkerreko militantea (j. 1951).\nUztailaren 31 - Gwynn ap Gwilym, galestar poeta, idazle eta argitaratzailea (j. 1955).\nUztailaren 31 - Chiyonofuji Mitsugu, japoniar sumolari handia (j. 1955).\nAbuztua[aldatu | aldatu iturburu kodea]\nAbuztuaren 2a - Ahmed Zewail, egiptoar-estatubatuar kimikaria, 1999ko Kimikako Nobel Saria (j. 1946).\nAbuztuaren 7a - Gustavo Bueno, espainiar filosofo, irakasle eta idazlea, materialismo filosofikoaren mugimenduaren sortzailea (j. 1924).\nAbuztuaren 8a - Tomas Murua, gipuzkoar eskultorea (j. 1928).\nAbuztuaren 9a - Miguel Jose Asurmendi, euskal apezpikua, Gasteizko elizbarrutiko apezpikua izandakoa (j. 1940).\nAbuztuaren 10a - Juan Zelaia, gipuzkoar enpresaburua eta euskaltzalea (j. 1920).\nAbuztuaren 12an hilik aurkitua - Hande Kader, turkiar emakumezko ekintzaile transexuala (j. 1993?).\nAbuztuaren 13a - Françoise Mallet-Joris, belgikar-frantziar idazlea (j. 1930).\nAbuztuaren 14a - Hermann Kant, alemaniar idazlea (j. 1926).\nAbuztuaren 15a - Dalian Atkinson, Txipiroia, Real Sociedaden aritutako ingeles futbolaria (j. 1968).\nAbuztuaren 16a - João Havelange, brasildar kirolari eta kirol-buruzagia, FIFAko presidentea (j. 1916).\nAbuztuaren 17a - Victor Mora, kataluniar idazle, itzultzaile eta komiki-gidoilaria (j. 1931).\nAbuztuaren 19a - Donald Henderson, estatubatuar epidemiologoa (j. 1928).\nAbuztuaren 19a - Nina Romaxkova, disko jaurtiketan espezializatutako sobietar atleta (j. 1929).\nAbuztuaren 21a - Carlos Terribili, argentinar muralista, kartelgile eta ilustratzailea (j. 1936).\nAbuztuaren 23a - Reinhard Selten, alemaniar ekonomista eta matematikaria, 1994ko Ekonomiako Nobel Saria (j. 1930).\nAbuztuaren 23a - Maider Uriarte, bizkaitar arkitektoa eta EHUko irakaslea (j. 1981).\nAbuztuaren 24a - Michel Butor, frantziar idazlea, Nouveau Roman taldeko egilerik ezagunenetarikoa (j. 1926).\nAbuztuaren 24a - Walter Scheel, Alemaniako Errepublika Federaleko presidentea (j. 1919).\nAbuztuaren 24a - Zoila Uriarte Gonzáles, perutar mediku, funtzionario eta irakaslea (j. 1967).\nAbuztuaren 24a - Roger Yonchien Tsien, txinatar jatorriko estatubatuar biokimikaria, 2008ko Kimikako Nobel Saria (j. 1952).\nAbuztuaren 25a - James Cronin, estatubatuar fisikaria, 1980ko Fisikako Nobel Saria (j. 1931).\nAbuztuaren 28a - Juan Gabriel, mexikar abeslari, konpositore eta aktorea (j. 1950).\nAbuztuaren 29a - Gene Wilder, estatubatuar aktore, zuzendari eta gidoilaria (j. 1933).\nAbuztuaren 30a - Vera Čáslavská, txekoslovakiar gimnasta artistikoa (j. 1942).\nAbuztuaren 30a - Julen Madina, Hezkuntza Fisikoko gipuzkoar irakaslea, Iruñeko entzierroetan lasterkari izateagatik ezaguna (j. 1955).\nIraila[aldatu | aldatu iturburu kodea]\nIrailaren 1a - Jon Polito, estatubatuar aktore eta ahots bikoiztailea (j. 1950).\nIrailaren 2a - Islom Karimov, Uzbekistango lehendabizko presidentea (j. 1938).\nIrailaren 3a - Maria Isabel Barreno, portugaldar feminista, historialaria, filosofoa eta idazlea (j. 1939).\nIrailaren 3a - Jean-Christophe Yoccoz, frantziar matematikaria (j. 1957).\nIrailaren 7a - Xabier Madina, euskal abeslari eta musikaria (j. 1945).\nIrailaren 8a - Vicente Martín, gipuzkoar argazkilaria (j. 1926).\nIrailaren 11 - Alexis Arquette, estatubatuar aktore, kabaret-artista, marrazkilari underground eta ekintzaile transexuala (j. 1969).\nIrailaren 16a - Edward Albee, estatubatuar antzerkigilea (j. 1928).\nIrailaren 16a - Carlo Azeglio Ciampi, Italiako 10. Presidentea (j. 1920).\nIrailaren 16a - Colette Chiland, frantziar psikiatra, psikologo klinikoa eta psikoanalista (j. 1928).\nIrailaren 16a - António Mascarenhas Monteiro, Cabo Verdeko presidentea (j. 1944).\nIrailaren 20a - Curtis Hanson, estatubatuar film zuzendaria (j. 1945).\nIrailaren 24a - Bill Mollison, australiar ikertzaile, zientzialari, irakasle eta naturzalea, permakulturaren bultzatzaile nagusietariko bat (j. 1928).\nIrailaren 25a - Arnold Palmer, estatubatuar golfaria (j. 1929).\nIrailaren 26a - Maria Luisa Senar, gipuzkoar erraketista (j. 1925).\nIrailaren 28a - Shimon Peres, Israelgo lehen ministroa, presidentea eta 1994ko Bakearen Nobel Saria (j. 1923).\nIrailaren 28a - Imanol Urbieta, zarauztar musikari eta idazlea (j. 1934).\nUrria[aldatu | aldatu iturburu kodea]\nUrriaren 2a - Neville Marriner, britainiar orkestra zuzendari eta biolinista (j. 1924).\nUrriaren 4a - Gideon Toury, israeldar itzultzaile eta teorialaria (j. 1942).\nUrriaren 5a - Georges Balandier, frantziar antropologo eta soziologoa (j. 1920).\nUrriaren 5a - Michal Kováč, Eslovakiar Errepublikako lehendabiziko presidentea (j. 1930).\nUrriaren 6a - Maddi Pelot, euskal idazlea (j. 1947).\nUrriaren 8a - Alina María Hernández, Cachita, kubatar telebistako aktorea (j. 1970).\nUrriaren 9a - Andrzej Wajda, poloniar zinemagilea (j. 1926).\nUrriaren 13a - Bhumibol Adulyadej, Thailandiako erregea (j. 1927).\nUrriaren 13a - Dario Fo, italiar idazlea eta antzerkigilea, 1997ko Literaturako Nobel Saria (j. 1926).\nUrriaren 16a - Kigeli V.a Ruandakoa, Ruandako azken erregea (j. 1936).\nUrriaren 19a - Luis Maria Etxeberria, euskal herritar futbolaria (j. 1940).\nUrriaren 20a - Fernando Larrukert, gipuzkoar zinema zuzendari, editore eta gidoigilea (j. 1934).\nUrriaren 20a - Junko Tabei, japoniar alpinista, Everest tontorrera iritsi zen eta Zazpi Gailurrak konkistatu zituen lehen emakumea (j. 1939).\nUrriaren 23a - Miguel Marina, euskal tiratzailea (j. 1928).\nUrriaren 23a - Khalifa bin Hamad Al Thani, Qatargo emirra (j. 1932).\nUrriaren 24a - Jorge Batlle Ibáñez, Uruguaiko presidentea (j. 1927).\nUrriaren 25a - Carlos Rúspoli, Suecako dukea, espainiar aristokrata (j. 1932).\nUrriaren 25a - Carlos Alberto Torres, brasildar futbolari eta entrenatzailea (j. 1944).\nUrriaren 26a - Vidal de Nicolás, bizkaitar poeta (j. 1922).\nUrriaren 27a - Susan Lee Lindquist, estatubatuar biologo eta biologia irakaslea, biologia molekularrean aditua (j. 1949).\nUrriaren 29a - Josetxu Pedrosa, bizkaitar txirrindulari paralinpikoa (j. 1969).\nAzaroa[aldatu | aldatu iturburu kodea]\nAzaroaren 7a - Leonard Cohen, kanadar kantari, musikagile, olerkari eta idazlea (j. 1934).\nAzaroaren 9a - La Veneno, espainiar vedette, abeslari eta aktore transexuala (j. 1964).\nAzaroaren 10a - Izaskun Arrue, arabar irakasle eta erizaina, Arabako ikastoletako lehenengo andereñotzat onartua (j. 1927).\nAzaroaren 10a - Francisco Nieva, espainiar idazlea (j. 1924).\nAzaroaren 11 - Ilse Aichinger, austriar idazlea (j. 1921).\nAzaroaren 11 - Robert Vaughn, estatubatuar aktorea (j. 1932).\nAzaroaren 12 edo 13a - Don Rutherford, ingeles errugbi jokalari eta administratzailea (j. 1937).\nAzaroaren 13a - Maria Pilar Busquet i Medan, kataluniar politikari eta ekintzailea (j. 1937).\nAzaroaren 13a - Leon Russell, estatubatuar musikari, pianojole, gitarrajole eta kantautorea (j. 1942).\nAzaroaren 14a - Diana Balmori, Asturiasen jaiotako argentinar hiri diseinatzailea (j. 1932).\nAzaroaren 15a - Sixto Durán Ballén, Ekuadorko presidentea (j. 1921).\nAzaroaren 15a - Fernando Redón, iruindar arkitektoa (j. 1929).\nAzaroaren 15a - Julia Sánchez Carrilero, espainiar arkeologoa (j. 1925).\nAzaroaren 18a - Maria Jesus Agirre, arabar politikaria (j. 1945).\nAzaroaren 18a - Denton Cooley, estatubatuar medikua, bihotz artifizial oso bat gizaki baten gorputzean jartzea lortu zuen lehen kirurgialaria (j. 1920).\nAzaroaren 18a - Sharon Jones, estatubatuar abeslaria (j. 1956).\nAzaroaren 20a - Konstantinos Stephanopoulos, Greziako presidentea (j. 1926)\nAzaroaren 22a - Dorotea Bárcena, galiziar aktorea, antzerkigile eta antzerki zuzendaria (j. 1944).\nAzaroaren 23a - Rita Barberá, Valentziako alkatea (j. 1948).\nAzaroaren 24a - Marcos Ana, espainiar poeta, kazetaria eta giza eskubideen aldeko ekintzailea (j. 1920).\nAzaroaren 25a - Fidel Castro, Kubako iraultzako buruzagia eta Kubako agintari gorena (j. 1926).\nAzaroaren 25a - David Hamilton, ingeles argazkilaria, emakumeen biluzi artistikoen erretratuegatik ezaguna (j. 1933).\nAzaroaren 26a - Peter Hans Kolvenbach, Herbehereetako apaiza, Jesusen Konpainiaren 29. Nagusia (j. 1928).\nAzaroaren 28a - Mark Taimanov, errusiar-ukrainar xakelaria (j. 1926).\nAzaroaren 29a - Luis Alberto Monge, Costa Ricako presidentea (j. 1925).\nAbendua[aldatu | aldatu iturburu kodea]\nAbenduaren 1a - Segundo Azpiazu, gipuzkoar saskibaloi jokalari eta entrenatzailea (j. 1944).\nAbenduaren 6a - Brittany CoxXx, estatubatuar aktore pornografikoa (j. 1978).\nAbenduaren 6a - Peter Vaughan, ingeles aktorea (j. 1923).\nAbenduaren 7a - Greg Lake, ingeles abeslari, abesti egile, baxu jotzaile eta gitarra jotzailea, Emerson, Lake & Palmer taldearen sortzaileetakoa (j. 1947).\nAbenduaren 8a - John Glenn, estatubatuar politikari eta astronauta (j. 1921).\nAbenduaren 11 - Esma Redžepova, Mazedoniako erromaniar abeslari eta konpositorea (j. 1943).\nAbenduaren 11 - Thressa Stadtman, estatubatuar biokimikaria (j. 1920).\nAbenduaren 13a - Thomas Schelling, estatubatuar ekonomialari eta unibertsitate irakaslea, 2005eko Ekonomiako Nobel Saria (j. 1921).\nAbenduaren 13a - Zubaida Tharwat, egiptoar zinema, telebista eta antzoki aktorea (j. 1940).\nAbenduaren 13a - Alan Thicke, kanadar aktore, ekoizle, gidoigile eta kantautorea (j. 1947).\nAbenduaren 16a - Faina Melnyk, sobietar disko-jaurtitzailea (j. 1945).\nAbenduaren 18a - Sata Isobe, japoniar boleibol jolakaria (j. 1944).\nAbenduaren 18a - Léo Marjane, frantziar abeslaria (j. 1912).\nAbenduaren 18a - Zsa Zsa Gabor, hungariar-estatubatuar aktorea (j. 1917).\nAbenduaren 19a - Andrei Karlov, errusiar diplomatiko eta enbaxadorea, atentatuan eraila (h. 1954).\nAbenduaren 19a - Fidel Uriarte, euskal herritar futbolaria (j. 1945).\nAbenduaren 20a - Michèle Morgan, frantziar aktorea (j. 1920).\nAbenduaren 24a - Richard Adams, ingeles eleberrigilea (j. 1920).\nAbenduaren 24a - Rick Parfitt, ingeles gitarrajolea eta Status Quo taldeko kidea (j. 1948).\nAbenduaren 24a - Gil Parrondo, espainiar zinema, telebista eta antzerkiko zuzendari eta ekoizle artistikoa (j. 1921).\nAbenduaren 24a - Alejandro Tapia Aiestaran, gipuzkoar pintorea (j. 1930).\nAbenduaren 25a - George Michael, ingeles abeslari eta musikaria (j. 1963).\nAbenduaren 25a - Núria Pompeia Vilaplana i Boixons, kataluniar marrazkigile eta idazlea (j. 1931).\nAbenduaren 25a - Vera Rubin, estatubatuar astronomoa, galaxien errotazio tasen inguruko lehen lanak argitaratu zituena (j. 1928).\nAbenduaren 25a, Errusiako Defentsa Ministerioaren Tu-154 Tupolevaren istripuan:\nAbenduaren 27a - Carrie Fisher, estatubatuar aktorea (j. 1956).\nAbenduaren 27a - Hans Tietmeyer, alemaniar ekonomialaria, nazioarteko finantzetako pertsonalitaterik garrantzitsuenetakoa (j. 1931).\nAbenduaren 27a - Ratnasiri Wickremanayake, Sri Lankako lehen ministroa (j. 1933).\nAbenduaren 28a - Gregorio Conrado Álvarez, El Goyo, Uruguaiko diktadorea (j. 1925).\nAbenduaren 28a - Pierre Barouh, frantziar idazle, musikagile eta abeslaria (j. 1934).\nAbenduaren 28a - Michel Déon, frantziar idazlea (j. 1919).\nAbenduaren 28a - Debbie Reynolds, estatubatuar aktore eta abeslaria (j. 1932).\nAbenduaren 29a - Ferdinand Kübler, suitzar txirrindularia (j. 1919).\nAbenduaren 31 - José Ángel Sánchez Asiain, bizkaitar enpresaburu eta ekonomialaria (j. 1929).\nEgun ezezaguna edo zehaztugabea[aldatu | aldatu iturburu kodea]\nJacques Andurain, nazi baten kontrako erresistentziako lehen ekintza armatuaren egiletzat joa (j. 1916).\nNobel saridunak:[aldatu | aldatu iturburu kodea]\nFisika: John Michael Kosterlitz, Duncan Haldane eta David J. Thouless.\nKimika: Ben Feringa, Jean-Pierre Sauvage eta Fraser Stoddart.\nMedikuntza: Yoshinori Ohsumi.\nEkonomia: Oliver Hart eta Bengt Holmström.\nBakea: Juan Manuel Santos.\nOrriaren azken aldaketa: 18 apirila 2022, 11:30.


Naiara Palacios-(r)en eskutik\nMaría José Pallarés, 67 urtekoa, mailukadaka hil zuten Madrilen. Haren gorpua El Arenoso urtegian aurkitu zuten, Montoro-n (Cordoba), etxetik 400 kilometrora.\nBaina ez zen bertan hil, Arganda del Rey-ko etxean baizik. Haren senarrak aitortu du emaztea hil zuela, eta berak bota izango zuen gorpua urtegira. Gizona kartzelan dago jada.\nHiltzaile aitortua Montoro-koa da, baina Madrilen bizi zen. Ikertzaileen susmoen arabera, gizonari bururatu izango zitzaion emakumearen gorpua urtegira botatzea, uste zuelako ikusten bazuten inork ez zuela ezer susmatuko. Gainera, gizonak emaztearen desagerpena salatu zuen eta biktimaren argazkiak banatu ziren Espainia osoan.\nOstiral arratsaldean emakumearen gorpua aurkitu zuten El Arenoso urtegian, Montorotik gertu, indarkeria arrastoekin. Baina hilketaren egile aitortua emaztea eta biak bizi ziren Arganda del Reyko Guardia Zibilaren kuartelera joan zen ostiralean 23:30 inguruan, eta 67 urteko emaztea hil zuela aitortu zuen.\nUrriaren 12az geroztik emakumearen bila zebiltzan, orduan salatu baitzuen senarrak desagerpena. Gizona atxilotuta dago orain Guardia Zibilaren kuartelean, eta iturri berek jakitera eman dutenez, ez zegoen haren kontrako salaketarik genero indarkeriagatik edo tratu txarrengatik.\nMontoron hilik aurkitu zuten emakumeari dagokionez, gorpua inguruko biztanle batzuek atera zuten urtegitik ostiralean, 14:00 inguruan, eta indarkeria arrastoak zituen.\nRosario Cornejo-(r)en eskutik


KLIK! SORTU ZEURE MARRAZKI-KAMERA – PamplonaEsCultura\nKLIK! SORTU ZEURE MARRAZKI-KAMERA\nKALIGRAMAK ETA ART CINCO\nEZPELETA JAUREGIA (PATIOA). ABUZTUA 05 OSTEGUNA. 18:30\nTALLERRA: ¡KLIK! SORTU ZEURE MARRAZKI-KAMERA. KALIGRAMAK Y ART CINCO\n6 urtetik gorako haurrendako lantegia\nOporrez, bidaiez eta familiaz gozatzeko egunak direnez, hona hemen lantegi bat marrazki-kamera bat egiteko. Tresna egokia da udako unerik jostagarrienak eta gogoangarrienak betikotzeko. Kamera bat muntatuko dugu atalez atal, hau da, argazki-kameraren itxura duen kutxatxo bat, eta behar den guztiaz hornituko dugu funtzionarazteko. Mira egiteaz gain, objektiboa, botoiak, flasha eta beste jarriko dizkiogu, eta garrantzitsuena, margo sorta bat eta paperezko karrete bat ere, nahi dugun guztia marrazteko! Horrela, gure udako oroitzapenak marrazkira ekarri, gorde eta etorkizunean ikusiko ditugu.\nElkargunea: Iturramako Civivoxa\nIruñea berdea da. Hiri-baratzerako lantegi praktikoa\nDonibaneko baratza komunitarioa (Irantzuko Monasterioaren Plaza)\nLa Piparrika, baratza komunitarioa (Jarauta, 5)


Arratia: Ez desitxuratu Jainkoaren ontasuna No desvirtuar la bondad de Dios: Jose Antonio Pagola\nEz desitxuratu Jainkoaren ontasuna No desvirtuar la bondad de Dios: Jose Antonio Pagola\nBere ibilbide profetikoan barna, behin eta berriz azpimarratu du Jesusek nola komunikatu behar dugun berak Jainkoaz duen esperientzia: «atzeman ezineko ontasun-misterio» bezala, alegia; gure kalkulu guztiak hausten dituena bezala. Haren mezua hain iraultzailea da, non, hogei menderen ondoren ere, kristau batzuk ez baitira gai hura seriotzat hartzeko.\nJainko On horretaz izan duen esperientzia hori gizon-emakume guztiei kutsatzeko, mahasti-jabe baten jokabide harrigarri batekin konparatu du Jesusek bere jarduera. Bost alditaraino irten da mahasti-jabea bera mahastirako langileak hartzera. Ematen du ezer gutxi zaiola axola lanaren etekina. Nahi duen gauza bakarra, langile bakar bat ere ez gelditzea lanik gabe beste egun bat gehiago.\nHorregatik, eguna bukatzean, ez die ordaindu talde bakoitzak egin duen lanaren arabera. Haien lan-orduak oso desberdinak izan diren arren, «denario bana» eman die guztiei: soil-soil, Galileako familia batek, bizitzeko, egun batean behar zuena.\nLehen taldeko bozemaileak protesta egin du, berei, inork baino ordu gehiago lan egin dutenei, bezalako tratua eman dielako azken ordukoei, eta mahasti-jabeak hitz miresgarri hauekin erantzun dio: «Inbidia al duzu ni ona naizelako?» Zeure kalkulu kaxkar horietan oinarrituz, ez al didazu utzi behar ona izaten afaltzeko beren ogia behar dutenekin?\nZer iradoki edo adierazi nahi digu Jesusek? Jainkoarentzat ez ote dute balio guk geure mundu honetan erabiltzen ditugun zuzentasun- eta parekotasun-irizpideek? Ez ote da egia, guk egingo genukeen ez bezala jokatu nahi duela Jainkoak: jendearen merezimenduak neurtzen jardun ordez, bere atzeman ezineko Onberatasunean gure errotiko salbazio-beharrari erantzun nahi diola?\nAitortu behar dut, egundoko pena sentitzen dudala pertsona onekin topo egin eta ikusten dudanean nola imajinatzen duten askotan Jainkoa: alegia, gure bekatuak eta merezimenduak zehazki idazten ariko balitz bezala, egun batean bakoitzari berea juxtu-juxtu emateko. Imajina al daiteke, betikotasun osoan lan hori egiten ariko litzatekeen halako pertsona baino gizatasun gabekorik?\nJainkoagan, baldintzarik gabeko Adiskide horrengan, sinestea, imajina daitekeen esperientziarik askatzaileena izan daiteke, bizitzeko eta hiltzeko indarrik adoretsuena. Ostera, Jainko zorrotz eta mehatxugile baten aurrean bizitzea, neurosi arriskutsuena eta suntsitzaileena bihur daiteke pertsona batentzat.\nIkasi beharra dugu ez nahasten Jainkoa geure eskema hertsi eta zikoitzekin. Ez genuke desitxuratu behar haren Ontasun atzeman ezina, Jesusek Jainkoaz agertu dizkigun zinezko ezaugarriak Itun Zaharreko Jainko zorrotz baten ezaugarriekin nahastuz. Jesusengan agertu zaigun Jainko Onaren aurrean, konfiantza da erantzun bakarra.\nZabaldu Jainko Onarekiko konfiantza.\nUrteko 25. igandea A\nPor eso mismo, al final de la jornada, no les paga ajustándose al trabajo realizado por cada grupo. Aunque su trabajo ha sido muy desigual, a todos les da “un denario”: sencillamente, lo que necesitaba cada día una familia campesina de Galilea para poder vivir.\nDifunde la confianza en la Bondad de Dios. Pásalo.\nSan Migel eguna Igorreko ermitean 2017\nArratiako arbolea: kanta eta bideoa\n30 años de Celebraciones animadas por seglares en ...\nEl papa Francisco con Caritas Internacional en cam...\nUrtean zeharreko 26. domekea A\nGure aurretik Por delante de nosotros: Jose Antoni...\nEgoitz Zabala Sagarna berbetan\nKataluniako ehunka apaiz erreferendumaren alde\nAbian da kurtso barria Arratiako liturgia taldean\nBedia: jubilatuak otoitz eta kantan\nEz desitxuratu Jainkoaren ontasuna No desvirtuar l...\nEn memoria de Jon Etxebeste: Joxe Arregi\nCaritas Europa: Avanzar en el objetivo de la solid...\nLemoa: Roberto parrokoari agur bertsoak\nUrtean zeharreko 24. domekea A\nParkatuz bizi Vivir perdonando Jose Antonio Pagola...\nArtea: eskerrik asko Simon Urigoitia Gorostiaga\nUrtean zeharreko 23. domekea A\nGure artean dago Está entre nosotros: Jose Antonio...\nYo sí tengo miedo: Joxe Arregi\nSan Antolin 17 Lemoan